Pajenn:Instructioneu santel ar er gurionnéeu principal ag er religion, 1790.djvu/251 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/251\ngueu e zou ur gonz pé ur sign contrel d’er péh e chongét, guet intantion de drompein. Me lar, contrel d’er péh e chongét : rac conz inemp d’er urionné guet er gredèn é vai gùir er péh e larér, n’en dai quet larèt gueu mæs hum drompein. Me lar hoah, guet intantion de drompein : rac larèt piqueol daufenneu, marveilleu e ouyér erhad ne veint quet credét guet hanni, n’en dai quet ur gueu.\nBout-ç’ou tri-sort gueu : 1.° Ur gueu e ra næz, pé domage, pé poén. 2.° Ur gueu eit hoarhein, eit bourdal. 3.° Ur gueu eit gobér plijadur de unan-benac hemb gobér poén d’un-aral, pé e larér eit hum dènn a affær. En eu-zehuehan n’en dint quet liès-mat péhedeu marvel, penaus-benac m’en dint perpet péhet.\n1.° N’en dai jamæs permettét larèt gueu ne vern é pèh occasion nac é pèh affær. Ur gueu e zou un droug a nehou é hunan ; hac er péh-zou un droug a nehou é hunan, e zou dihuènnét perpet hac é peb-occasion. Naren, é-mé S. Augustin, en digaréeu e glasquér eid éscusein er gueuyér, e zou ol faus. Hac é vehai possibl tènnein ol er-ré dannèt ag en ihuern, ha salvein ol en dud guet ur gueu distér, ne vehai quet permettét el larèt. N’en dai quet enta permettét larèt gueu eit mirèt a vout noæzét, eit mirèt doh brud, eit sauvein hur buhé, eit sauvein ur hroaidur e vehai prest de verhuel hemb Badiènt. Rac én un occasion èl-ce ne vehai quet permettét\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/251&oldid=128794 »


Buhez ar Sent/1913/Ann Introun-Varia-a-Vir-Zikour - Wikimammenn\nBuhez ar Sent/1913/Ann Introun-Varia-a-Vir-Zikour\n◄ Donasian ha Rogasian Ann Introun-Varia-a-Vir-Zikour Gregor VII, Pab ►\nEunn dra dinoc’h c’hoaz da veza remerket hag a c’heller da gemeret evit eur mirakl eo ar pez a c’hoarvezaz enn amzer ar pab Pi VII. Ar pab-ma a ioa bet he-unan o sakri ann impalaer Napoleon Kenta e Paris er bloaz 1804, ha goudeze, d’ar 6 a viz gouere euz ar bloaz 1809, e oue tennet euz he balez e Rom abarz ann deiz, ha kaset da gear Savoonn evel eur prizounier dre urs ar memes impalaer. Eno ne oue lezet den ebed, kouls lavaret, da dostaat outhan ; eskop Savoonn zoken ne c’helle komz ganthan nemed dirak testou. Ar pab eta n’en doa mui ar frankiz a renk da gaout evit gouarn ann Iliz egiz ma’z eo dleet, evit pourvei da holl ezommou ann dud fidel ha kas he gelennadurez dre bevar chorn ar bed ; rak n’en doa kounje da skriva nemed pa veze var al leac’h ar re a ioa karget d’he ziouall, ha kement lizer a reseve a veze digoret araok hen rei d’ezhan.\nNapoleon en devoa lakeat digas Pi VII da Fontenblo e kichen Paris, enn esper ober he vestr d’ezhan easoc’h a ze. Mes ar c’hountrol eo a c’hoarveaz. Ar pab a zalc’haz mad da zifenn guiriou ann Iliz, hag ann impalaer he-unan a renkaz plega abarz ar fin ha rei urs da lezel Pi VII da zistrei da Rom. Ar pab a guiteaz Fontenblo d’ann 23 a viz genver euz ar bloaz 1814 ; mes ne erruaz e Rom nemed d’ar 24 a viz mae. Dija var he hent en devoa resevet a bep seurt merkou a respet hag a garantez e kement leac’h ma tremene; mes ann digemer a oue great d’ezhan e Rom a oue c’hoaz kalz kaeroc’h ha dudiusoc’h. Kalounou ann holl a zride gant ar joa ; peb hini a ioa laouen evel ann heol, ha ne glevet a bep tu, e kreiz trouz ar c’hleier o vralla hag ar c’hanoliou o krozal, nemed moueziou skiltr o krial a bouez-penn: « — Buez hirr d’ann Tad Santel ! Buez hirr d’ann Tad Santel!! » D’ann ampoent, Napoleon ne oa mui impalaer e Frans ; didronet oa bet d’he dro goude beza didronet ar pab hag he zalc’het er prizoun epad pemp bloaz, ha setu aze petra c’hounezer oc’h ober brezel da vikel Jezuz-Krist var ann douar.\nKenta tra a reaz Pi VII, goude m’oa deuet euz he brizoun, a oue diskouez he anaoudegez vad da vamm Doue ; rak kredi a rea stard oa dleour d’ezhi euz he liberte. Enn eur dremen dre gear Savoonn, e lakeaz he-unan gant eur zolanite vraz eur gurunenn aour var benn ann imach sakr a henoret er gear-ze dindan ann hano a Vamm a drugarez, ha pa oue digouezet e Rom ha pignet adarre var he dron, ec’h ordrenaz ma vije great bep bloaz, da genver ann deiz-ma, eur gouel hag eunn offis nevez enn henor d’ar Verc’hez, dindan ann hano a Introun-Varia-A-Vir-Zikour, e memor euz he zistro euruz e Rom d’ar 24 a viz mae 1814.\n« Doue, eme zant Bernard, a zo falvezet d’ezhan skuill varnomp he c’hrasou dre zaouarn Mari. Roet en deuz d’eomp he Vab evit beza hon alvokad dirazhan, ha Mari evit beza hon alvokadez dirak he Vab. Daoust ha Doue a c’hellfe biken ober ar skouarn vouzar ouz he Vab, ha Mab Doue ober ar skouarn vouzar ouz he vamm ? » Pedit eta Mari gant fizians, henorit-hi evel ho rouanez, karit-hi evel ho mamm, hag ar Verc’hez benniget-se a veillo bepred varnhoc’h hag ho sikouro enn hoc’h holl ezommou. Auxilium christianorum, ora pro nobis ! Sikour ar gristenien, pedit evidomp !\nAdtapet diwar « https://br.wikisource.org/w/index.php?title=Buhez_ar_Sent/1913/Ann_Introun-Varia-a-Vir-Zikour&oldid=32495 »\nKemmoù diwezhañ degaset d'ar bajenn-mañ d'an 16 C'hwe 2012, da 15:35.


Er wengelouriezh lec'hlennat eo an einherjar (unander: einheri) ar re ambrouget d'ar Valhalla gant ar valkiriezed goude bout bet lazhet war an aerva. O anv a dalv "ar re a stourm o-unan". Bemdez e stourmont an eil ouzh egile war dachenn Idavoll betek o marv a-raok dasorc'hiñ en-dro e fin an dervezh. Ha bep noz e evont mez (produet gant Heiðrún) digaset gant ar valkiriezed, hag e tebront an hoc'h Sæhrímnir hag a zasorc'h hag a gresk en-dro betek an noz kentañ. An einherjar zo oc'h aozañ o c'horf hag o spered da vout darev da vrezeliñ pa vo deuet ar Ragnarök, e tachenn Vígríðr.\nKavout a reer an einherjar en Edda gwerzaouet hag en Edda e lavar-plaen skrivet gant Snorri Sturluson, hag er werz Hákonarmál ivez (skrivet gant Eyvindr skáldaspillir en Xvet kantved) enlakaet en Heimskringla, meneget int ivez en ur varzhoneg eus an Xvet kantved anvet Eiríksmál hag a gomz diwar-benn marv Erik Haraldsson.\nUn ere etimologel a c'hall bout etre an einherjar hag an Harii (ur meuriad german meneget gant Tacitus e-kerzh ar Iañ kantved). Skolveuridi o deus keñveriet an einherjar hag o c'hurioù gant an emgann peurbadel Hjaðningavíg, hag an hemolc'h gouez.\nAdtapet diwar « https://br.wikipedia.org/w/index.php?title=Einherjar&oldid=1969731 »\nKemmoù diwezhañ degaset d'ar bajenn-mañ d'an 27 C'hwe 2022, da 17:22.


Peñse an Amoco Cadiz e 1978. Petra chom deus ar vag-se hiriv-an-deiz ? © Maxppp - Le Télégramme\nAmoco Cadiz : ur splujadenn e foñs ar mor\n40 vloaz-zo e oa aet an Amoco Cadiz d'ar strad e Gwitalmeze e Bro Leon. D'ar 16 a viz Meurzh 1978 e n'oa skoet gant reier Mengoulven. Abaoe emañ ar vatimant-se o vreinañ e foñs ar mor. Bet eo bet meur a wech Yann-Ildut Galliou da bourmen e kreiz ar vag-lestr daoniet-mañ. Lusket e vo, diryaou da noz, gant France Bleu Breizh Izel, un abadenn gouestlet da beñse an Amoco Cadiz. Deuit'ta da welet ac'hanomp er Pub O'DonNeil etre 19e ha 21e !\nDa Lenn / Amoco Cadiz : France Bleu Breizh Izel war-eeun eus Gwitalmeze Diryaou da noz\nDa Welet / Poltriji an Amoco Cadiz deus Yann-Ildut Galliou\nDaoust-hag-eñv ez aio war-gil ar c'helenn e brezhoneg ?\nLemet e vo an opsionoù brezhoneg en "un dek skolaj bennak" eme Goulven Morvan, ezel ar strollad anvet "Kelennomp". Bet int bet d'ar rektordi evit embann o enebiezh d'ar raktres-se. Ha gwashoc'h c'hoazh e vefe e 2019.\nLenn e brezhoneg hep bezañ desket ar yezh\nKinnig a ra mediaouegoù bro Gemper abadennoù evit deskiñ penaos lenn e brezhoneg. Kinniget e vezont da gerent bugale er skolioù Diwan, Div Yezh pe Dihun a ne ouezont kaozeal brezhoneg. Lusket e oa bet un abadenn a seurt-se hiriv gant Per-Mens Pegailh, goprad e vediaoueg an Erge-Vras.\nPer-Mens Pegailh, levraoueger e mediaoueg an Erge-Vras\nLes informations en langue bretonne Tudi Crequer 06min\nDiffusion le lundi 22 octobre 2018 de 19:00 à 19:10


Diforc'hioù etre adstummoù "Google" - Wikipedia\nDiforc'hioù etre adstummoù "Google"\nStumm eus an 3 Gwe 2018 da 08:30\n490 okted ouzhpennet , 3 bloaz zo\nStumm eus an 3 Gwe 2018 da 08:26 (kemmañ)\nStumm eus an 3 Gwe 2018 da 08:30 (kemmañ) (dizober)\n'''Google Inc.''' a zo un embregerezh [[stadunanat]] bet krouet er [[Silicon Valley]] d'ar [[27 a viz Gwengolo]] [] gant [[Larry Page]] ha [[Sergey Brin]], oberourien al lusker enklask [[Google (lusker enklask)|Google]]. Bez eo unan eus ar [[Big Four tech companies]] pe GAFA. Abaoe miz Eost 2015 ez eo ul lodenn eus an embregerezh [[ Alphabet Inc.|Alphabet]].\nAn embregerezh Google a zo deuet da vezañ brudet en e stourm gant e lusker enklask a-enep re [[AltaVista]], [[Yahoo!]] ha [[Bing (lusker enklask)|Bing]]. Goude-se ez eo kroget an embregerezh da brenañ pe sevel meziantoù lies hag hiziv an deiz ez eo perc'henn eus un toullad meziantoù brudet ha lec'hiennoù internet evel [[YouTube]], ar savenn hezoug [[Android]], ha servijoù web all evel [[Google Earth]], [[Google Maps]] ha [[Google Play]].\nNerzh Google a zo deuet dre an tiez-eskemm. Bremañ ez eo unan eus an embregerezhioù galloudusañ stadunanat ha bedel. E-penn kentañ ar bloavezh 2008, e talveze 176 miliards a zollarioù e [[Wall Street]]. D'ar [[1añ a viz C'hwevrer]] [] ar sammad arc'hant evit an tiez-eskemm evit Google a oa uheloc'h evit hini [[Apple]] ha deuet e oa da vezañ an hini entañ er [[Stadoù-Unanet Amerika]], gant ur sammad a 550 miliard a zollarioù dasparzhet war meur a zoare lodennoù eskemm.\nAdtapet diwar « https://br.wikipedia.org/wiki/Dibar:MobileDiff/1804752 »


Rouantelezh Rhodri Mawr.\nRhodri Mawr (Rhodri Veur e brezhoneg), pe Rhodri ap Merfyn, ganet war-dro 820 ha marvet e 878, a oa roue e Gwynedd, e Kembre an IXvet kantved.\nMab e oa da Merfyn Frych, roue Gwynedd ha da Nest ferch Cadell, merc'h roue Powys. Eñ an hini kentañ a deuas a-benn da vout roue en darn vrasañ eus Kembre.\nRoue e teuas da vout pa varvas e dad, Merfyn Frych, e 844.\nPa varvas e eontr Cyngen, roue Powys, e-kerzh e droiad pirc'hirinañ da Roma e 855, e tegouezhas e rouantelezh etre daouarn e niz. E 872 en em veuzas Gwgon ap Meurig, roue Ceredigion ha Seisyllwg. Dont a reas e rouantelezh da Rhodri ivez dre e zimeziñ da Angharad, c'hoar Gwgon.\nHa sede penaos e teuas da vout roue en darn vrasañ eus Kembre.\nBec'h en doe Rhodri gant ar Saozon ha gant an Daned a argadas Mon, hervez kronik Brut y Tywysogion, e 854. E 856 e voe trec'h d'an Daned hag e lazhas o fenngadour gan ladd Gorm (a-wechoù Horm).\nE 877 en em gannas Rhodri a-enep an Daned, met ret e voe dezhaén tec'hel da Iwerzhon. Pa zistroas a-benn bloaz e voe lavaret dezhañ e oa bet lazhet e vab Gwriad gant ar Saozon, met n'ouzer ket hiroc'h.\nDiv varzhoneg zo bet skrivet gant Sedulius Scotus e lez Karl Voal, roue Frankia ar C'hornôg, da ganañ meuleudi da "Roricus", trec'h war wazed Lec'hlen.\nDaouzek bugel en doa Rhodri, hag an tri mab-mañ en o zouez :\nAnarawd ap Rhodri, a voe roue Gwynedd;\nCadell ap Rhodri, a aloubas Dyfed, a voe staget ouzh Seisyllwg gant Hywel Dda, mab-bihan Rhodri, hag a zeuas da vout Deheubarth.\nMerfyn ap Rhodri, a voe roue Powys.\nE-touez e verc'hed:\nAngharad ferch Rhodri\nElen ferc'h Rhodri\nCeinwen H. Thomas, "Rhodri Mawr", e-barzh Ein Tywysogion (1954)\nMerfyn Frych ap Gwriad Roue Gwynedd\n844 – 878 War e lerc'h:\nAdtapet diwar « https://br.wikipedia.org/w/index.php?title=Rhodri_Mawr&oldid=1988791 »\nKemmoù diwezhañ degaset d'ar bajenn-mañ d'an 26 Ebr 2022, da 19:51.


Kronem - Wikipedia\n(Adkaset eus C'hronem)\nEr yezhoniezh e vez implijet an termen kronem (saoz.: chroneme, diwar ar henc'hresianeg: χρονος "amzer") war tachenn ar fonologiezh hag ar fonetik evit komz eus unanenn teorikel diazez hirder ur fonenn, da lâret eo muzul hirder ur gensonenn pe hirder ur vogalenn.\nUn nevezc'her an hini eo betek e saozneg.\nE darn vrasañ ar yezhoù kemm a ra hirder ar c'hensonennoù hag ar vogalennoù hervez an endro fonetikel, da lâret eo ar sonennoù all tro-dro dezhe pe tost oute. E yezhoù all avat e c'hell talvezout an hirder da elfenn fonemek evit lakaat kemm etre gerioù peuzheñvel o stumm a-hendall, da skouer "mell" (berr) kv. "mel" (hir) e brezhoneg.\nNe gomzer ket eus kronemoù atav avat bewech ma talvez an hirder da elfenn fonemek. Hervez un dielfennadur diazezet war keal ar c'hronemoù e vez dielfennet ar vogalenn hir /aː/ evel un unanenn enni div skizhad: /a/ (vogalenn) mui /ː/ (kronem), kentoc'h evit dielfennañ /aː/ e degouezhioù resis all evel ur skizhad unvan enni un elfenn nemeti, da lâret eo ur vogalenn, ma vez kontet an hirder evel unan eus perzhioù fonetikel ar vogalenn-se. Bez' e c'heller keñveriañ an daou doare dielfennañ-se gant an daou doare da dielfennañ diftongenn hervez framm fonologel ur yezh resis, da skouer [ai] a c'hell bezañ dielfennet evet ur skizhad unanennek /aj/ pe evel un heuliad ennañ div vogalenn /ai/.\nAdtapet diwar « https://br.wikipedia.org/w/index.php?title=Kronem&oldid=1743213 »\nKemmoù diwezhañ degaset d'ar bajenn-mañ d'an 17 Meu 2017, da 20:43.


Japan | Korn an dudi\nTu seras sumo / Jill Coulon (2013)\nPosted: 8 Du 2013 in Sinema\nTikedennoù:Japan, sumo, teulfilm\nPellig-zo ne oan ket tremenet dre amañ. N’eo ket aes ober war dro daou vlog, ouzhpenn tout ar peurrest. Klask a rin tremen aliesoc’h ‘vit ur wech ar miz memestra. Setu dija ur pennad, da gregiñ.\nTu seras sumo a zo un teulfilm gall ha japanat bet graet gant Jill Coulon, ur sevenourez yaouank.\nHe film kentañ eo.\nA-hed ar film (1e23) e heulier buhez pemdez ur paotr yaouank, Takuya Ogushi, enskrivet gant e dad en ur skol sumo.\nC’hoant en doa Takuya bezañ judoka kentoc’h, met daoust dezhañ bezañ barrek e nac’h e dad derc’hel anezhañ ba’r gêr, p’emañ bremañ 18 bloaz e vab. Hag eñ d’e rediañ da vont d’ar skol sumo, o lâret dezhañ n’en deus ket ar gwir da « c’hwitout ».\nSetu Takuya kaset da Dokyo, lec’h ne anavez den.\nRust eo ar vuhez er skol sumo. Pleustradegoù sumo a zo bemdez, ouzphenn an dañvezioù skol boutin. Debriñ forzh pegement a ranker ober, evit tevaat a-benn bezañ efedusoc’h. A-stroll e vev ar sumoed noz-deiz. Pep tra a reont asambles : pleustriñ, keginañ, kemer strinkadennoù, ha zoken kousket, war ur futon war leur ar sal voutin (endon ebet, anat deoc’h)…\nDiaes-tre eo an traoù evit Takuya, e-unan penn, hep e vignoned, hep e familh ha gant gwask ar gourdoner warnañ. Ne zeu ket a-benn da bouneraat, koll a ra darn vrasañ e grogadoù. Soñjal a ra alies paouez pep tra. Dre chañs ez eus c’hoazh e c’hoar evit e galonekaat ouzh ar pellgomz.\nDesket ‘m boa gant ur mignon gourener e oa ar film-se da dremen e Zinzag-Lokrist, gant un tabut gant ar sevenourez da heul. Setu on bet gantañ.\nDedennus-tre ‘m eus kavet ar film, pell a-walc’h d’eus ar raksoñjoù a c’haller kaout war ar sumo.\nDispleget he deus deomp Jill Coulon he doa bet chañs da c’hellet heuliañ ur sumotori bemdez ‘pad c’hwec’h miz. Dreist-holl p’eo hi gall hag ur plac’h p’eo ar sumo ur bed miret d’ar wazed (n’eus plac’h ebet oc’h ober sumo !) ha pa n’eo ket techet ar Japaned da zigeriñ o dorioù d’an estrenien.\nChañs he deus bet ivez, he deus displeget deomp, da gouezhañ war ur paotr evel Takuya. P’eo bet aotreet da heuliañ ha filmañ ur sumotori, ne ouie ket piv vije. Gellet ‘n dije bezañ ur paotr tev-mat dija, c’hoant bras gantañ dont da vezañ sumotori. Ar fed vije bet ur paotr « boutin » kaset er skol dre heg a zo bet a-bouez ‘vit ar film. Rak an douetañs en deus Takuya a gemer plas en istor, anat deoc’h.\nDesket he deus deomp en doa kuitaet Takuya ar skol sumo goude ar filmañ, a-raok divizout distreiñ ‘benn ar fin.\nHiziv ez eo sumotori atav. Ma n’eo ket ‘touez ar re wellañ tout ez eo barrek a-walc’h ‘vit gellet bevañ diwar e sport.\nDreist oa gellet sevel goulennoù d’ar sevenourez.\nDarn vrasañ an dud a save goulennoù war Takuya pe istor ar prantad filmañ.\nSavet on deus ni goulennoù gourenerien : war an taolioù sumo, mont-en-dro ar c’henstrivadegoù…\nUr film a-feson war ar sumo eo Tu seras sumo, met a c’hello plijout d’an holl d’am soñj.\nJill Coulon, da skouer, he deus anzavet deomp ne oa ket dedennet muioc’h ‘vit-se gant ar sumo a-raok kregiñ gant he film. Bremañ e heul un tamm ar sport-se, dreist-holl disoc’hoù Takuya evel-just.


Sadorn 28 a viz Ebrel : 30 baleer-bro a Vreizh hag a Vro-Gembre war ar gwenojennoù etre Plogoneg ha Lokronan. - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Sadorn 28 a viz Ebrel : 30 baleer-bro a Vreizh hag a Vro-Gembre war ar (...)\nSadorn 28 a viz Ebrel : 30 baleer-bro a Vreizh hag a Vro-Gembre war ar gwenojennoù etre Plogoneg ha Lokronan.\nDaouzek baleer-bro a Vro-Gembre, al lodenn vrasañ anezho tont eus korn-bro Llanymddyfry, a oa deuet d’ober anaoudegezh gant Kerne Izel e-pad ur sizhunvezh. D’ar Sadorn 28 a viz Ebrel int bet kouviet gant Kuzul Gevellañ Plogoneg ha Klub Kerzherien Plogoneg da vont gant karnoù, ribinoù ha gwenojennoù pantennoù Menez Lokronan.\nGoulou an heol oc’h alaouriñ livioù ar maezioù, ur gerzhadeg a 12 km dre lec’hioù karget a Istor hag a istorioù (Bourc’h Lokronan, Kroaz Keben, Plas ar C’horn, St Telo)… E berr gomzoù : peadra da baseal un devezh brav ! Un devezh eus ar re vravañ a zo bet peurechuet gant un abadenn "barbecue" e Lopeo evit ar gerzherien hag izili ar C’huzul Gevellañ ha Klub Kerzherien Plogoneg.


Nom (Henegipt) - Wikipedia\nBez' e oa an Nomoù (eus ar gresianeg νομοι, nomoi, a dalvez rann, distrig; sepat e demoteg), rannoù melestradurel a veze lodennet Egipt ganto en Henamzer. Ar c'hentañ rann velestradurel a oa ar vevenn a oa daouhanteret Egipt drezi etre Gorre Egipt ha Goueled Egipt. Bep a gêr-benn ha bep a arouez a oa gant an nomoù. Etre eizh nom ha tregont ha daou nom ha daou-ugent zo bet hervez ar mareoù. E-pad ar marevezh ptolemaek ha roman e teuas an nomoù da vezañ rannvroioù melestradurel.\nMeret e veze an nomoù e anv ar Faraon gant gouarnerien a veze graet nomarked anezho.\nEvit doare eo ken kozh rannadur Egipt e nomoù hag ar marevezh rakktierniezh (e-tro an XXXIIl kantved kt JK). E penn-kentañ e oa eus an nomoù-se keodedoù-Stad bet unvanet tamm-ha-tamm. Gant Menes e voe peurechuet unvanidigezh an nomoù.\nOuzhpenn padout a-hed 3000 vloaz eo chomet stabil a-walc'h anvioù, niver, urzh ha gorread an nomoù. Lod, evel Xois en delta, pe Khent e Gorre Egipt a gaver meneget o anv war maen Palermo bet engravet e-pad ar Vvet tierniezh. Re all, evel Bubastis, zo bet savet da vare ar Rouantelezh Nevez. Renet o deus ar pep brasañ eus faraoned Egipt war 42 nom.\nUgent nom a oa e Goueled Egipt, kreizennet gant Mimfis, kêr-benn ar Rouantelezh kozh. Heuliañ a ra an niveradur red an Nil; gant nomoù ar reter emañ ar sifroù brasañ.\nDaou nom war-ugent a oa e Gorre Egipt. Heuliañ a rae an niveradur anezho red an Nil ivez.\n1 An Nomarked\n2 Treuzvevañs an nomoù\n3 Goueled Egipt\n4 Gorre Egipt\n5.3 Liammoù diavaez\nAn Nomarked[kemmañ | kemmañ ar vammenn]\nE penn pep nom e oa un Nomark. Peuliesañ e vezed nomark dre hêrezh met gallout a rae ar faraon envel unan bennak war ar garg. Pa oa kreñv ar galloud kreiz eo ar faraon hollc'halloudus a zibabe an nomarked peurliesañ. Pa veze gwanoc'h ar galloud (e-pad an aloubadegoù pe pa oa brezelioù diabarzh, peurgetket) en em aoze an nomoù o-unan hag e tape ar vibien lec'h o zadoù. Ingal e veze tabutoù etre breudeur evit an hêrezh e-pad ar Marevezh Etre kentañ, mare ma oa gwanaet ar galloud kreiz, dreist-holl etre ar VIvet hag an XIvet Tierniezh.\nTreuzvevañs an nomoù[kemmañ | kemmañ ar vammenn]\nMiret eo bet framm an nomoù a-hed ar marevezh ptolemaek tre betek mare ar Romaned. Dindan beli ar Romaned e veze skoet moneiz gant nomoù zo : ar "pezhioù nomek". Miret o deus an nomoù o fouez melestradurel evel unanenn diazez ar vro betek adframmadur klok ar vurokratelezh dindan ren Diokletian ha Kustentin Iañ.\nE -307 eo bet erlec'hiet an nomoù gant pouioù (pagi) gouarnet gant ur Pouier (pagark). Ne'z ae ket e roll pelloc'h eget hini un dastumer tailhoù ha pennlusker an armeoù lec'hel. Peurliesañ e oa eus ar baouierien perc'henned pinvidik a oa mestr war ar paou renet ganto dre ar galloud hag an arc'hant.\nGoueled Egipt[kemmañ | kemmañ ar vammenn]\nAnv an nom\n1 Ar ramparzh gwenn Ineb Hedj/Men-nefer Menfis Bedrechein\n2 Ar vorzhed Khem (Sekhem) Letopolis Aousîm\n3 Ar c'hornôg Imaou (Imou) Apis Kôm al-Hisn\n4 Neith ar su (pal ar su) Djekhaper (Zeka) Proposis Menouf (Kôm Manous)\n5 Neith an norzh (pal an norzh) Saou Sais Sà el-Hagar\n6 Tarv ar menez (tarv an dezerzh) Khasoout (Khaset) Xois Sakha\n7 Treant ar c'huzh-heol Per-Ha-neb-Imenti Metelis Macîl\n8 Treant ar sav-heol Per-Atoum (Tjehou) Herôonpolis (Pithom) Tall al-Maskhoutah\n9 Andjty (ar gwarezer) Per-Osiris-neb-zed (Djédou) Busiris Abousir\n10 Ar mell tarv du Het-ta-harieb (Het-ta-heri-ib) Athribis Tall-Athrib\n11 An Tarv kontet (an tarv en e lurelloù) Hesebt (Ta-remou) Pharbaethos (Leontopolis) Horbeit\n12 Al Leue sakr (leue ar vuoc'h) Teb-neter (Zebat Neter) Sebennytos Semenoûd\n13 An aotrou bagol (ar piler) Onou (Onou-Iounou) Heliopolis Aîn-al-Chams\n14 Ar stalenn reterel (beg ar sav-heol) Zeba meth (Benou) Tanis (Sile) Sân-al-Hagar\n15 An Ibis Per Zehouti (Bahou) Hermopolis parva Tall al-Naqous\n16 An Delfin (ar silur) Per-Ba-neb-Zeet (Djedi) Mendes Tall-Amdîd\n17 An Tron (ar santual) Per ioun ha Behed (Béhedet) Diospolis Kate (Diospolis parva) Tall-Balamoun\n18 Ar bugel roueel uhelañ Per Bast (Bat) Bubastis Tall-Bastah\n19 Ar bugel roueel izelañ Per Ouazet (Djanet) Leontopolis (Tanis) Tall Moqdam\n20 Ar sav-heol (ar falc'hun balzameget) Per-soped (Per-seped) Arabia Saft al-Henneh\nGorre Egipt[kemmañ | kemmañ ar vammenn]\n1 Bro ar wareg (douar Setet) Abou Olifantin Gezirat-Aswan\n2 Tron Horus Djeba (Zebat) Apollinopolis Magna Edfou\n3 Ar plouezad (an div bluenn) Nekheb ha Nekhen (Nekhen) Eileithyiaspolis, Hierakonpolis, Latopolis Al-Kab\n4 Ar vazh-roue Nout Amon (Ouaset) Diospolis Magna Teba, Karnak\n5 An daou sparfell Gebtiou (Kift) Koptos (Coptos) Qeft\n6 Ar c'hrokodil Ta iount neter (Iounet) Tentyris Denderah (Dendera)\n7 Ar sistr (benveg seniñ) Hout (Het) Diospolis parva Hou\n8 An douar bras (relegouer Osiris) Teni (Tin) Abydos (gwechall Thinis) Al-Birbah\n9 Minou (foeltr Min) Apou (Hout-menou) Panopolis (Khemmis) Akhmîn (Akhmin)\n10 Ar C'hobra (an naer) Zebti (Tjebou) Aphroditopolis Iftah\n11 Loen Seth (Al levran) Shas-hotep (Shashetep) Hypselis Chotb\n12 Menez an Naer Pi-anti (Per Hor-Noubti) Antaeopolis Qâou-al-Kabir\n13 Ar Greunadour (An terebint) uhelañ Saout (Saouti) Lykopolis Asiout\n14 Ar Greunadour (An terebint) izelañ Khis (Gesa) Kusae Al-Qousiyah\n15 Ar C'had Khemnou (Ount) Hermopolis Magna Achmounein\n16 An Oryks (ar c'hazelenn) Hebenou Theodosiopolis Beni Hassan (Miniah)\n17 Ar C'hi du (an aourgi) Kasa (Henou) Kynopolis Al-Kaïs\n18 Falc'hun e skilfoù dispak (ar sparfell nij) Hout-nesou (Het Benou) Hipponos Kôm al-Ahmar (El-Hibèh)\n19 Ar vazh-roue c'hlann (ar eil bazh-roue) Pi-emdje (Ouâb Sep-meri) Oxyrhynchos Al-Behnesah\n20 Al lore roz uhelañ Nen-nesou (Khenen-nsout) Herakleopolis (Herakleopolis) Ahnas\n21 Al lore roz izelañ Per Sobek (Semen-hor) Krokodilopolis (ha goude Arsinoe) Medinet (Kafer Ammar)\n22 Ar gontell Per Hemt (Tep-ihet) Aphroditopolis Aftiyah (Atfiah)\n(en) Alan K. Bowman (1990) Egypt After the Pharaohs, Oxford University Press.\n(en) An nomoù\nAdtapet diwar « https://br.wikipedia.org/w/index.php?title=Nom_(Henegipt)&oldid=1942796 »\nKemmoù diwezhañ degaset d'ar bajenn-mañ d'an 13 C'hwe 2022, da 09:34.


Pennoberenn an danevelloù klasel japanat eo Genji monogatari, (源氏物語 / げんじものがたり, "danevell Genji")  anezhañ ul levr hir bet skrivet e deroù an 11vet kantved GJK gant ur vaouez lesanvet Murasaki Shikibu (~973-~1014).\nGant Genji monogatari e c'hounezas brud e Japan hag er bed a-bezh, ret e voe gortoz an 19vet kantved evit ma vije un oberenn a-live gant an danevell veur-se.  Unan eus skrivagnerien veur Japan eo hiziv an deiz c'hoazh, hag er skolioù e vez studiet ar Genji monogatari bepred.\nDanvez an danevellAozañ\nStumm an danevellAozañ\nLevezon ar VouddhaegezhAozañ\nBlaz an danevellAozañ\nDre he doare da sevel he danevell he deus gouezet Murasaki Shikibu lakaat he lennerien da gaout un tañva eus nerzh an amzer, a zo dere gwirion mab-den hervezi. Un danevell ken hir hag ar Genji a oa ezhomm neuze.  Marteze ivez e c'haller liammañ arz an itron Murasaki ouzh dibenn souezhus ar Genji monogatari : hag un doare da aroueziñ efed didruez an amzer war buhez lod tud, da lavaret eo ar marv trumm ?\nAdtapet diwar « https://br.wikipedia.org/w/index.php?title=Genji_Monogatari&oldid=1812785 »\nDernière modification le 5 Kzu 2018, à 20:26\nKemmoù diwezhañ degaset d'ar bajenn-mañ d'an 5 Kzu 2018, da 20:26.


Accueil / À la Une / An nerzhioù korsat oc’h en em vodañ\nMaxime TOUZE 2 février 2018\nDipitet bras e oa bet Gilles Simeoni ha Jean-Guy Talamoni goude o emgavioù e Pariz gant Edouard Philippe, Gérard Larcher hag un nebeud pennoù a-bouez e penn ar Stad. Hervezo e “nac’h ar Stad anavezout ha kemer e kont an tu politikel eus an dalc’h korsat”. François de Rugy ha Richard Ferrand o deus roet ur soñj disheñvel, o vont kentoc’h war-zu arc’hadurioù ar Gorsiz. Met gwir eo ar pezh zo bet embannet gant Jacqueline Gourault, “Itron Korsika” diwar-benn ar c’horseg evel yezh ofisiel n’eo ket evit frealziñ. Embannet en doa neuze Pè a Corsica e vefe aozet ur vodadeg e Aiacciu. A-benn disadorn e vo.\nEvito eo ar bazenn gentañ a-raok mont pelloc’h marteze evit diskouez d’ar Stad C’hall pegen mennet int evit difenn o arc’hadurioù. Dindan al lugan “Demucrazia” evit doujañ ouzh ar bobl gorsat en em vodo ar Gorsiz. Fellout a ra da bPè a Corsica bodañ ar muiañ a dud ar gwellañ evit diskouez emañ an nerzh hag ar youl ganto. Evit lakaat gwask war ar gouarnamant. Dav eo soñjal eo bihan niver ar boblañs : 330 000. Neuze ma vefe bodet un nebeud miliadoù e vefe berzh bras ha brav dija.\nSoutenet int gant ur bern keodediz met tamm-ha-tamm e teu ivez galvoù all da vont da vanifestiñ pe da souten o luskad. Strolladoù politikel (EELV, La Gauche Progressiste,…), sindikadoù labourerien ha studierien, kevredigezhioù sevenadurel, arzourien,… Met dont a ra eus Europa a-bezh ivez, Rannvroioù ha Pobloù Kengret o deus embannet e harpont ar Gorsiz en o stourm hag Emglev Dizalc’h Europa kemend-all. N’eo ket souezh ez eus deuet un ton all digant ar re bihanniver e breujoù Korsika (LREM, LR, tu-dehou rannvroelour). Re abred eo hervezo evit mont e-barzh ar straedoù hag e vefe gwelloc’h klask sevel kaozeadennoù seder ha frouezhus gant ar gouarnamant.\nFellout a ra d’ar re e penn Pè a Corsica e tremenfe mat ar vanifestadeg, komprenet o deus e rankont diwall mat gant o skeudenn ma fell dezho gounit traoù rak kement tra a vo implijet gant ar gouarnamant evit nac’hañ komz ganto. Ar fed m’eo bet gwelet penn kozh an FLNC, Charles Pieri, en ur meeting e Corti evit prientiñ ar vanifestadeg a zo bet implijet dija. Neuze e vo ur servij urzh gant ar vanifesterien o-unan evit ma ne ’z afe ket manifesterien ’zo d’en em gannañ gant ar boliserien. Sindikad Labourerien Korsika (tost ouzh ar vroadelourien) a raio al labour-mañ.\nPartager la publication "An nerzhioù korsat oc’h en em vodañ"\nAiacciu corse Corsica Korsika Pè a Corsica\t2018-02-02


Pajenn:Al Lae - Bilzic.djvu/8 - Wikimammenn\nPajenn:Al Lae - Bilzic.djvu/8\nAman, du-hont, tïer ar besketerien, hadet e-touez ar gerreg, war ribl an trêz, ha, kuzet gant deliou eur bodad tilh, tïer ar valtouterien ha kazarn ar zoudarded.\nWar penn ar c’hra, maner an ôtrou kont Tremedern, maner Penn-ar-Run, kastell Brechou. An ôtrou hag an itron a rê eno o ziegez gant o daou vugel e-pad an hanv ; deut ar goanv ec’h ênt da gastell Tremedern, en koajou bras ar Jaou. Kastell Brechou ’ta a zave e dourell a-us gwe bras ar c’hoad tilh a c’holoe ar run, adalek an Trez-Gwenn betek mengleuiou Keraudren.\nDirakan war beg ar Palud, touzet evel eur penn katarek, ar vilin-avel, hag an ti gward, hag, a-rez ar mor, ar Fort gant e c’houec’h pez kanol. Brezel gant ar Zaozon, soudarded ’leiz ar c’hazarn, soudarded en-dro d’ar c’hanoliou.\nHa setu ganimp grêt tro ar bourk.\nEn porz ar bagou, diou c’hober hag eun toullad bagou pesketa : bras ha bihan, astennet int war an trêz, o c’hortoz ar mor da zont d’o zihuni. Ha dre-holl ar mor, ar mor a-wechou madelezus, karantezus evel eur bugelig, peurliesa rust ha dirollet.\nEno ’ta, en unan eus an tïer bihan-ze, harp ouz eur garreg, goloet e dôenn a drêz, trêz betek toull an nor, — e c’hanas Bilzig. It e-barz, va den mat, antreit, Bilzig ne deuio ket d’ho lakaat er-mêz : maro eo, ar paour kêz, pell, pell amzer ’zo. Va zad-koz (Doue d’e bardono !) a gontas d’in, eun devez ma oamp oc’h ober eur bale — tro ar Palud — penôs e dad d’ean a oa bet eur c’hamarad bras da Vilzig. Marvad e oa eun tammig eus hon c’herent, ha dre-ze, e di a zo koueet en hon danve.\n— Azeet en ho koaze, setu eur skaon. Aman omp brao meurbed evit ober eur gôzeadenn, rak, herve, m’her gwelan, falveout a ra d’eoc’h klevet buhe Bilzig. Tanit ho korn, ha, goude, me a gonto anei d’eoc’h.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/8&oldid=118936 »


Pajenn:Morvan - Buez ar Zent, 1894.djvu/685 - Wikimammenn\nPajenn:Morvan - Buez ar Zent, 1894.djvu/685\nc’hoanteaz sevel eur gouent nevez euz a Urs sant Bernard e koat Karnoet e parrez Klohar, diou leo dioc’h Kemperle, hag ar Zant a oue choazet ganthan evit kas al labour-ze da benn. Maoris a ieaz di raktal gant daouzek manac’h all euz a Langonet, hag evelse e teuaz da veza ar foundatour hag ann abad kenta euz a gouent Karnoet.\nEr bloaz 1880, da viz eost, darn euz he relegou a zo bet kaset euz a Garnoet da Langonet gant eur zolanite vraz. Ar prosesion a ziblasaz euz a Garnoet d’ar zadorn, 7 eur ar miz-se, evit erruout e Langonet d’ar zul, goude beza tremenet ann noz er Faouet. Var ann hent, ann dud fidel a zirede a bep tu da ober henor d’ar Zant, ha\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/685&oldid=137918 »


Prajeier - Wikimammenn\n◄ C’houec’hved Pennad.— Brouscon c’houennet a bep seurt Prajeier Eisved Pennad. - Prajeier a-ber-amzer ►\nalfemp cresqui calz ar foen enô ; ouspen, ar ieunou ac ar stanquennou doured hô-unan gât meur a oas, péré a zilezomp, alfent beza eas laqued é prajeier, péré a gresquéfé dan nebeuta daou quement al ar ré hon eus bremâ. Mes ar vélourien, pa né ouzont évit guir pé chomint pé né chomint quet en hô ziegues, prim, en eun doaré al, en arc’han, disquiant Perac tilezer ar prajou.\nAr c’henta tra é renquer ober er foenneier laguennus, zo discarga an dour-zac’h, en oc’h fossia var an eillennou. Red eo toulla betec an douar dindan ac avechou en douar mélen zoquen, evit troc’ha an eillennou douna ; couzien, ma né toulfed quet izel avoalc’h, ar fossiou né zizec’hfent quet tré ar prat ; red eo ta toulla a iz ar guisc dré pini é teu an dour. Ar oassiou dissac’ha dléont beza toullet stanc avoalc’h evid dissec’ha piz ; paneveze ar broën ac ar ieotennou dourec a zeufent adarré da grienna ar prat. Foën ar prajou laguennus pé beuzet a zour alies, zo ato calet, lec’hidec, ha clanvus avechou. Goudé eo bet dizac’het an dour, ez eo mad doura var c’horré, paz euz dour red eaz dancha var ar foennec ; rac, mard eo fal an dour zac’h dar ieotennou, an dour red hô cresq ac hô vella calz. Dour ar vro-ni zo cri, peurvuia, An doura.\nha né vellaont quet ato hor foenneier ; eller caout dour druoc’h. ha, tomoc’h en oc’h destum anezâ en eul lenn, barz é leusqueur var ar prat ; pa vezont chomet daou pé dri deves ellenn zé, é vezont clouared ha guelled ; dont a raïnt mad meurbed en oc’h teurel ebarz déliou guez pé traou al envel, ha guelloc’h c’hoas teil, dour teil, pé loënnet maro. Evid doura mad, é zo red compessa da guenta ar prajeier Adal al lec'h uella, é reer anchou queit a queit an eil deus Quiz doura.\néguilé, péré a vezint digasset a dreuz néil a iz éguilé ; sulvuia a boëz traon a vezo, sul dosta é vezint gred. Avechou vezont gred ivez a ben pé a soubl. Ar vrassa eves da lacad, en oc’h ober an anchou, zo digas an dour var quement lec’h uella ha mirout né red ré vuan. Evit-zé, é reer, éguis a feller, ed a ed, en anchou sôn, pé soubiet, arzou gât tamou tirien ; an dour, dalc’het deus an eil arz d’éguilé, a red gostatoc’h ac eb toula ar prat. An anchou gred evit digas an dour er prat, vezont toulet var eun donder ac eul ledander braz avoalc’h evit an dour é rencont digas ; mes an anchou doura dléont beza bassoc’h ha troc’het a blen deus tu a scuil an dour, ma ello scuilla a led é peb lec’h. Pa zeus nebeut a boëstraon, an anchou dléont beza gred eun tamic a soubl ; en divez, en douarou na ré sôn na ré blen, é reer, doc’h ma ziscoës squiant an ini zo oc’h ober, an doaré quelennet evit ar prajou a saoiou ac evit ar ré gompez.\nRed eo divoal doura ar prajeier abarz veza deut a ben da zizoura tré an dour sac’h a zo en douar.\nImplich an dour glaoéger da badout nebeut.\nPeurvuia é tilézer tenna talvoudegues eus an dour glaoeger né zeuont nemet a maréadou, péré vizent mad da vellad ar foenneier, en oc’h hô digas enô var éon, pé goudé e vizent bet dalc’het en eul lenn evit hô implijout erves an ezomou.\nDoaré al dizac’ha ha doura.\nCetu eun doaré evit dizac’ha ha doura gred en départaman ar Vosges : lacat a reer an douar a irvi braz, evel dada it ; ober reer, pa elleur, al labour-zé gât an allar, en oc’h teurel eves da grouma muioc'h an irvi ; compeza reer goudé an daou du gât ar var. Ar c’hiz-zé zo mad ispicial er ieunou, couzien an anchou a reer étré an irvi, a zizec’h an dachen ac a zigas é méaz an dour doura. Eun ant a zigorer pen dar ben, creis peb erô, ac a zigas an dour en anchou a-dreuz, gred ed a ed ; dens an daou du, sâniou al a-ben a zigueméront an dour ac é scuillont a led é peb lec’h. Doura reer peb eil trô quement darn deus an êrô, en oc’h lacad tamou tirien é beg ar sâniou lec’h a feller éan an doura, péré a zigasser da stanca lec’h al, pa feller doura a nevez. An anchou a-ben, an eil a euc’h éguilé, dléont, ar muia eller, scuilla a ed queit a ma pad an dour ; né zourefed quet en doaré-zé, ma é losquéfod redec eb arz ebet betec ar pen-al, en oc’h clasq doura muioc’h doc’h tu evit neller ober gât an dour zo.\neo ivez cloëda ar foenneier er maré-zé, ha da lacad goudé var ar prat eur bôd drein creô, var pini é lequeer poëz. Avechou reer gât ar bôd drein ep quen ; er guissé refresquer an tirien ha lemmer ar c’henvi zo oc’h ober gaou outâ ; bez eo c’hoas eun doaré da squigna ha da gas da gaout ar c’hriou an tremp tano pé poultrec é lequeer var ar prajou, da lavarout, ludu, scloag, uel mogued, mannou gred gât pel it, louzeier c’houennet ; en divez, quement tra alfé digas adou fal toëz an teil gred evit cas en douar labour. Ar foenneier douret gât dour dru, ar re doured er c’hiz em eus descoëzet en trede pennad (guellout uelloc’h), gât an dour bors a za da gol, nhô deus quet ezom a dremp al.\nAdtapet diwar « https://br.wikisource.org/w/index.php?title=Prajeier&oldid=66278 »\nKemmoù diwezhañ degaset d'ar bajenn-mañ d'an 2 C'hwe 2015, da 14:51.


Sant Herbod - Wikipedia\nDelwenn sant Herbod\ne chapel Sant-Herbod\nGourvezed er sant\nSant Herbod zo ur sant breizhat hanter-vojennel ha n'eo ket anavezet gant an Iliz katolik roman.\nUnan eus sent karetañ Breizhiz eo, pa veze azeulet evel gwarezour ar c'hezeg ha, dreist-holl, al loened-korn.\nDiwar an henc'hermaneg Haribald, eus hari « arme » ha bald « kalonek ».\nEvel kalz sent kozh ne ouzer ket kalz a dra diwar-benn sant Herbod. Danevell e vuhez a gaver er skrid latin Acta sanctorum de S. Herbaudo seu Heribaldo solitario in Britannia Armorica\nBevet en devije en VIIIvet kantved, hervez Bue ar Zent.\nMab da dudjentil binvidik a Vreizh-Veur e oa. Dont a reas abred da Arvorig. Dibab a reas ober e annez e kreiz ar c'hoadoù evit gellet ober gwelloc'h anaoudegezh gant Doue, o vevañ pell diouzh an dud. Al loened a zouje dezhañ hag ar baganed kelennet gantañ a zegemere ar vadeziant.\nKure parrez Berrien e voe e-pad pell kent mont da gure en Uhelgoad. Goude-se ez eas war ar vicher gwerzhañ loened e Lokeored, ma savas ti er Ruskeg, nepell diouzh lenn ar stêr Elez.\nE Lokeored e varvas sant Herbod. E vez hag e chapel zo e Sant-Herbod, war an D14 etre Lokeored hag An Uhelgoad, war tachenn kumun Plonevez-ar-Faou bremañ.\nIliz Sant-Jermen, Pleiben\nDa unan eus sent galloudusañ Breizh e voe lakaet sant Herbod. Pedet e veze evit pareañ al loened-korn, evit ma teufe laezh d'ar buoc'hed hag evit ma sonnfe an amann ; Gouel an Amann a vez dalc'het bep pevare sulvezh miz Gwengolo e Sant-Herbod hiziv c'hoazh.\nChapel Sant-Herbod eo al lec'h pennañ ma vez azeulet ar sant meur. Eizh chapel all a oa gouestlet dezhañ gwechall : An Treoù-Kerne, Lanriware, Lokeored, Plougin, Plouigno, Plouneour-Traezh, Sant-Tonan, Taole ha Trelaouenan ; hiziv ne chom nemet re Plougin, Sant-Tonan ha Taole. Aspadennoù eus azeul sant Herbot a gaver c'hoazh e chapelioù ha n'int ket gouestlet dezhañ, e Kastellin, Kawan, Kemper, Koloreg, Plouared, Ploulec'h ha Plounevez-Kintin.\nUn ti-pediñ zo gouestlet dezhañ e chapel Sant-Kadou e Gouenac'h.\nSkeudennoù anezhañ a gaver e tremen 120 iliz e Breizh, en iliz santez Berc'hed e Benoded da skouer, hag en Erge-Vras, er Faou, e Berrien, Brieg, Gwengad, Gwiler-Leon, Gwimaeg, Kanuhel, Kast, Koñforzh-Meilar, Leuc'han, Pleiben, Plouedern, Plougêr, Plougoñ, Plougonven, Pouldregad, Plonevez-Porzhe, Ploveur, Pluniav, Santeg, Sant-Evarzeg, Sant-Vig, Sant-Wazeg, Tourc'h ha reoù all.\nD'an 8 a viz Mezheven e vez Gouel Sant Herbod, hervez deiziadur ar sent vreizhat.\nUn delwenn anezhañ a gaver e Traoñienn ar Sent e Karnoed.\n(fr) Bernard Tanguy, « Saint Herbot », Bulletin de la Société archéologique du Finistère, levrenn CXXVII, 1998.\n↑ 1,0 ha1,1 Acta sanctorum Junil, p. 202.\n↑ Bue ar Zent, savet gant an Aotrou Perrot, renket a-nevez gant Erwan ar Moal, rener Kroaz ar Vretoned, moullet gant Ar Gwaziou e Montroulez e 1912 p. 449.\n↑ http://www.trekearth.com/gallery/Europe/France/West/Bretagne/Gouesnach/photo845710.htm Skeudenn]\n↑ SAF 1998.\nAdtapet diwar « https://br.wikipedia.org/w/index.php?title=Sant_Herbod&oldid=1722180 »\nKemmoù diwezhañ degaset d'ar bajenn-mañ d'an 9 Her 2016, da 13:54.


George Washington Custis Lee (1832–1913) unan eus mibien ar jeneral Lee war varc'h e-tal ar monumant Jefferson Davis Monument e Richmond (Virginia), d'an 3 a viz Even 1907\nLost Cause of the Confederacy pe Lost Cause a vez graet eus un hollad kredennoù pe obererezhioù a oa gant an dud wenn eus Su ar Stadoù Unanet e fin an 19vet ha penn-kentañ an 20vet kantved evit meuliñ stourm ar Su. Ar c'hredennoù-se a ziskrive stourm ar C'hengevread evel unan kalonek hag harozel en desped d'ar mank a spi en trec'h ha da vezañ kollet ar brezel.\nAl Lost Cause a zo un doare meulgan d'ar su a-raok ar brezel, ma kinniger ar brezel diabarzh evel ur stourm enorus da zifenn doareoù-bevañ ar su. Lakaet e vez a-gostez pe bihanaet roll diazez ar sklaverezh er gevredigezh a-raok ar brezel. Dre ma ne veze ket kontet an doare-se da welet an traoù en norzh, ul lodenn eus ar selloù-se a erruas memestra etrezek istor ofisiel ar brezel hag a roas harp d'an adunvaniñ etre an Amerikaned wenn goude ar brezel diabarzh drastus.\nLost Cause er monumantoù[kemmañ | kemmañ ar vammenn]\nUn delwenn arem o taolenniñ un ahel gant ur c'hleze hag ur skourr palmez e Sam Houston Park. Savet e oa bet e 1908 gant an United Daughters of the Confederacy. Ur blakenn zo o tisklêriañ "D'an holl harozed eus ar Su a stourmas evit pennaennoù gwirioù o Stadoù."\nDelwenn enoriñ soudarded Monroe County\nBez JEB Stuart gant bannieloù ar Su\n1865, diskouezadenn monumant Bull Run\nAr Southern Cross of Honor eus an United Daughters of the Confederacy war ur monumant\nConfederate Memorial Day en Arlington National Cemetery e 2014]]\nAdtapet diwar « https://br.wikipedia.org/w/index.php?title=Lost_Cause_of_the_Confederacy&oldid=1893393 »\nKemmoù diwezhañ degaset d'ar bajenn-mañ d'an 29 Gen 2021, da 10:58.


Ur maneki-neko en Tokyo, o kouviañ an dud da brenañ bilhedoù lotiri.\nHemañ zo ur podig-espern.\nA bep liv hag a bep ment\nAr maneki-neko (招き猫) zo un delwennig vihan hag a ziskouez ur c'hazh o sevel e bav, hag a zo anavezet ivez evel "kazh ar chañs" pe "kazh ar blanedenn vat " e Japan. Graet eo e pri-gwenn, a-wechoù pri-poazh, ha lavaret e vez e tegas chañs d'e vestr.\nGwelet e vezont er stalioù, pretioù. Mar bez savet ar pav dehoù e lavarer e tegas arc'hant, mar bez ar pav kleiz e tegas gweladennerien. Kemm a ra an doare da sevel ar pav. Seul uheloc'h ar pav, eme an dud, hag a seul belloc'h e teuy an arvalien.\nDont a ra maneki (招き) eus ar verb maneku (招猫) hag a dalv "pediñ da dremen" pe "saludiñ". Neko (猫) a dalv "kazh". Lakaet kichen-ha-kichen e talv ar gerioù "kazh a bed da zont e-barzh". Hervez an henvoaz japanat e lavar ar c'hazh gant e bav : "Deus tre, mar plij. Degemeret mat e vi."\nMeur a vojenn diwar-benn orin ar c'hazh-mañ. Sede unan anezho:\nWar-dro ar XVIIvet kantved e oa e Tokio un templ a oa o vont da fall ha ne veze ket roet profoù ken gant an dud. Paour-razh e oa erru ar beleg ken e ranke rannañ e voued gant e gazh, anvet Tama. Un deiz e voe tapet un den pinvidik a renk uhel en ur gorventenn a-greiz ma oa o chaseal ha repu a gavas dindan ur wezenn e-kichen an templ. Tra ma oa o c'hortoz ar glav hag an avel da devel e welas ur c'hazh hag a rae sin dezhañ da dostaat ouzh dor an templ. Kuitaat a eure ar repu en doa kavet dindan ar wezenn ha tostaat ouzh ar c'hazh iskis...\nHervez al liv e vez sterioù damzisheñvel:\npa vez gwer : surentez er gêr\npa vez gwenn: Chañs en aferioù\npa vez glas : lakaat an hunvre da zont da wir\npa vez ruz : karantez\npa vez melen-aour : espern\npa vez du : pellaat an droukchañs ha kreskiñ ar garantez\npa vez roz : dibab an danvez-pried.\nDaou vaneki-neko en ur gichen.\nUr maneki-neko triliv.\nManeki-neko graet gant Lego\nAdtapet diwar « https://br.wikipedia.org/w/index.php?title=Maneki-neko&oldid=1641237 »\nKemmoù diwezhañ degaset d'ar bajenn-mañ d'an 22 Ebr 2015, da 16:08.


1860 Derou govelioù an Henbont | Becedia\n1860 Derou govelioù an Henbont\nAozer : Jérôme Cucarull / C’hwevrer 2017\nE eil hanterenn an XXvet kantved e kemeras Breizh perzh e dispac’h ar greanterezh, koulz hag ar peurrest eus Bro-Frañs pe dost, pa oa diorreet mat ar greanterezh enni c’hoazh da goulz ar Renad kent. O vont gant an hent nevez-se an hini e voe krouet govelioù an Henbont.\n1860 : krouidigezh ar govelioù\nE 1860 e lakaas Émile ha Henri Trottier, ijinourien skol Angers an Arzoù hag ar Micherioù, sevel ul « labouradeg houarn » war o zachenn e Kêrglaou, e komun Zinzag-Lokrist, war ribl dehou ar Blañwezh. A-vat e oa gant berzh bras ar friturioù a c’houle kaout muioc’h-mui a houarnaj-gwenn evit o boestoù-mir, a veze degaset ar pep brasañ anezhañ eus Breizh-Veur. Micherourien diwar ar maez, digoust-lous, ne oa ket diouer anezhe ouzhpenn-se.\nAbegoù mat, hervez boaz ar c’houlz-se, a oa bet da choaz al lec’h-mañ pa c’helle div stankell war ar Blañwezh, nepell alese, pourchas trawalc’h a nerzh d’al labouradeg, ouzhpenn ar glaou-koad a veze tennet diouzh ar c’hoadeier tro-war-dro. Dre porzh-stêr an Henbont e oa aezet ivez d’ar bagoù o tont eus porzh-mor an Oriant degas glaou-douar eus Breizh-Veur ha kas gante produennoù al labouradeg.\nFonnus o c’hresk\nE 1869 e prenas ar baotred Trottier enez Lokrist-Lokastell, 500 m eus Kêrglaou. Adal neuze e voe rannet atalieroù ar govelioù etre an daou lec’h-se. Staliet e voe ar savadurioù a-hed 2,5 km war ur strizh a dachenn enket etre ar Blañwezh hag ur vri. Lavn, tol ha houarnaj-gwenn a veze fardet eno.\nE 1880 e voe prenet ar stal gant Kompagnuniezh c’hall ar C’hoarajoù a gase anezhi war danvez a bep seurt en Europa hag e Rusia. Gant fornioù Martin an hini e veze taolet dir e govelioù an Henbont diwar neuze, gwellaet ar metal ha kreskaet ar gounid war un dro. Ha produksion ar govelioù da vont war gresk ingal a-hed an ugent vloaz kentañ : 750 tonenn e 1861, 1 225 tonenn e 1865 digant 310 micherour, 5 250 tonenn e 1880 digant 800 micherour ha 10 860 tonenn e 1888.\nAn harzoù-labour kentañ\nE 1903 e savas ar c’hentañ harz-labour bras dre ma oa bet lamet kuit an astenn-gopr a veze paeet d’ar vicherourien evit naetaat ar fornioù d’ar sul. Dibunañ a reas ouzhpenn 2 000 a dud er straedoù. A-benn daou-ugent devezh e tapas an diskrogerien kaout ar pezh a oa dleet dezhe. E 1906 e c’houlennas ar vicherourien ma vije krennet o devezhioù da 8 eurvezh-labour hag int ha diskregiñ e-pad 115 devezh, en aner avat en taol-se.\nAn diskar da heul berzh meur ar bloavezhioù 30\nE 1936 e c’helle 3 000 micherour fardañ 33 000 tonenn tol ha 9 000 tonenn houarnaj-gwenn. Goude an Eil Brezel Bed avat e oa an embregerezh en arvar. Bountet e voe ar stal war hent ramp an diskar gant ar c’her ma oa deuet an energiezh da vezañ, pa oa bet divizet groñs gant ar gouarnamant krennañ ar prenañ glaou digant Breizh-Veur, kement ha broudañ gwerzh glaou Bro-C’hall. En tu all da gement-mañ e koazhas ar prenañ houarnaj-gwenn digant friturioù Breizh ha kornog Bro-C’hall abalamour da gevezerezh boued-mir Spagn. Ha kement-mañ pa n’he doa ket tapet ar stal kavout pratikoù all pelloc’h evit Breizh.\nE 1963 e rankas an embregerezh anzav freuz e gontoù daoust d’ar c’houlzad arnevesaat a oa bet kaset etre 1950 ha 1958, harpet gant ur sammad a 45 million a lurioù kozh bet postet a-nevez ennañ. Derc’hel a reas da dreiñ c’hoazh memestra, dre c’hras ur skoaziad digant ar Stad. D’an 18 a viz Mae 1966 avat e voe prennet da vat dre un dekred digant ar gouarnamant.\nMicherourien diwar ar maez\nWarmaezidi tro-war-dro e oa al lod brasañ eus houarnourion govelioù an Henbont. Dont a rae ar beizanted bet-se war ribloù ar Blañwezh, gante o zalvoudegezhioù hag o mod-bevañ, o feiz kristen don paneveken. Kalonek, dalc’hus ha sentus, sell aze pehini oa brud ar re-se, houarnerion o botoù-koad.\nEtre 1860 ha 1880 avat e voe enfredet micherourien arbennikaet hag a zeuas di gant o familhoù eus troioù Nevers, Saône-et-Loire, Loire… hag Aodoù-an-Hanternoz. Ha bec’h neuze etre an daou ved-se : bed an douar ha hini an uzinioù, bed ar galleg ha hini ar brezhoneg.\nLojañ ar vicherourien\nEvit ma chomfe o implijidi e lakaas mistri ar govelioù sevel 287 lojeiz. Peder c’hêriadenn micherourien a voe savet en-dro d’al labouradeg adalek ar bloavezhioù 1880 : ar Mane, Langroaz, Malachap ha Kêrglaou-Lokrist. Dister e oa ar loñjerisoù-se avat, ur gambr pe zaou anezhe d’ar muiañ, enno familhoù bras eizh den pe ouzhpenn. Evit ar sternidi avat e voe savet un tregont bennak a genkizoù hag a ranndier bras hag aezet e Kêrglaou, er Beuñs, e Lokeltaz, en Henbont hag e Sant-Pioz. A-us ar Blañwezh e valire tri c’hastell mistri ar govelioù.\nUr gefridi sokial\nIngal e veze dilennet renerien ar govelioù da vaer an Henbont. Gant ur spered tad a familh, da veno ar gatoliked sokial bras o levezon e Breizh, e veze meret an embregerezh e meur a geñver. Evel-se an hini e voe savet, ouzhpenn loñjerisoù evit ar vicherourien, ur c’hlañvdi ha ur sal-gouelioù bras-awalc’h da zegemer 500 a dud.\nAdalek 1940 e veze degemeret ar grennarded etre 12 ha 16 vloaz en ur skol-ar-voused d’o stummañ war ur vicher e-pad tri-bloaz. Kalz a briz a veze roet d’ar skol-se gant familhoù ar vicherourien. Un dachenn-c’hoari daou zevezh arat a oa ivez evit o bugale, en un domani bet prenet e 1949 e Lokeltaz gant an embregerezh.\nAr mirdi nemetañ gouestlet d’ar greanterezh e Breizh\nLidet e oa bet digoridigezh ekomirdi Zinzag-Lokrist ar goveliñ e 1981, da heul al labour entanet bet kaset gant Gisèle ar Rouzig, deuet da vezañ ar virourez anezhañ, engouestlet ma oa-hi e saveteiñ glad ar goveliñ en Henbont.\nN’eus ensavadur all ebet a seurt-se e Breizh evit ar c’houlz. Staliet eo ar mirdi e labourva-bet an arnodennoù war ar metal. 18 sal-diskouez a zo anezhañ. Dizoleiñ istor greantel ha sokial ar govelioù-se a c’heller ober ennañ, koulz hag identelezh ar vicherourien bet o labourat hag o chom eno.


François Hollande e Saint-Cyr Koetkidan evit an hetoù d'an arme : "An dra-se a ra plijadur din", Jeneral François Budet\nmercredi 13 janvier 2016 à 22:33 Par Nolwenn Quioc et Tudi Crequer, France Bleu Breizh Izel\nFrançois Hollande a vo e Saint-Cyr Koetkidan d'ar Yaou 14 a viz Genver. Ar prezidant a vo o hetiñ ar bloavezh mat d'ar soudarded da 4e15 goude merenn. Anavezout a ra mat ar skol, rak en doa graet e glasoù e Saint-Cyr e 1977. Goulennet hon eus d'ar jeneral Budet petra a soñj dezhañ eus an dra-se.\nSkolidi Saint-Cyr-Koetkidan © Maxppp\nAbaoe 1945 e vez stummet danvez ofiserien eus an arme-zouar e Koetkidan, nepell eus Ploermel er Morbihan. Stummet e oa bet ivez ar jeneral François Budet er skol-mañ, pa oa yaouank. Echuet en doa e studioù e St-Cyr e 1963. Oadet e oa neuze a 25 bloaz.\nCheñchet ar sell war an arme abaoe gwalldaolioù Pariz\n"40 vloaz zo e oan e Koetkidan, hag em eus soñj eus petra a veze desket eno dija emezañ. Met bremañ e Saint-Cyr, tout an traoù o deus cheñchet", eme an Tregeriad. Rak estreget ofiserien an arme a zeu hiziv-an-deiz da g/Koetkidan. Dont a ra ivez " _tud yaouank eus an HEC, an Ecole Navale, Polytechnique pe ofiserien yaouank ar jañdarmed d'_ober stajoù aze. Setu, pa vez komzet e St-Cyr e vez komzet d'an holl re yaouank."\nAr re yaouank a vo, just a-walc'h, e-kreiz prezegenn ar Prezidant. Abaoe gwalldaolioù 2015, ha dreist-holl goude re miz Du, e vez gwelet muioc'h-mui a dud dedennet gant an arme pe gant ar c'hoant reiñ skoazell d'ar soudarded. Ar pezh zo _"u_n dra vat" evit ar jeneral François Budet. Cheñchet eo bet "sell an dud war an arme" goude gwalldaolioù Pariz hervezañ. "Muioc'h a respet a zo bremañ ouzh an arme."\n"Un dra vat eo e teufe ar Prezidant e St-Cyr evit lavar d'ar soudarded eo kontant eus o labour", Jeneral François Budet\nUn arouez "kreñv"\nUn arouez eo neuze evit ar jeneral François Budet e teufe ar Prezidant d'ober e hetoù d'an arme er skol-mañ. "Un dra greñv eo e teufe ar Prezidant da Saint-Cyr evit lavar eo kontant eus ar pezh a vez graet gant an arme". Dreist-holl er mare-mañ, rak e vez "goulennet kalz digant ar soudarded gant ar brezel hag ar plan vigipirate. Me soñj din e n'eus komprenet ar gouarnamant e oa pouezus an arme evit difenn ar vro. Setu, me lavar deoc'h, gwelet ar Prezidant amañ, an dra-se a ro plijadur din !"\nErruout a raio François Hollande d'ar skol da ziv eur hanter, ha kinnig a raio e wellañ hetoù d'ar soudarded da beder eur ha kard. Ha spi en deus François Budet e vefe lavaret "mersi deoc'h" gant an aotroù Prezidant da soudarded Bro C'hall.


Redadeg 2018 : Dek miz a chom | YA! Keleier e brezhoneg - kazetenn sizhuniek enlinenn\nKeleier » A-nevez » Redadeg 2018 : Dek miz a chom\nRedadeg 2018 : Dek miz a chom\n28 / 09 / 2017 | A-nevez, Keleier Breizh | Commentaires fermés sur Redadeg 2018 : Dek miz a chom\nDeuet eo ar mare da lakaat ar gaoz war ar Redadeg 2018. Pell emañ c’hoazh, evel-just, e deroù miz Mae, met kroget eo an aozerien da sellet a-dost ouzh an darvoud.\nDibabet ez eus bet traoù zo. Eus Kemper e loc’ho evit en em gavout e Plougerne 1 800 km diwezhatoc’h. Termenet eo an hent, livioù an ti-shirtoù, roz fuschia, ar prizioù gwerzhañ ar c’hilometroù, ar memes reoù ha 2 vloaz zo. E 2016 e oa bet raktreset 1 700 km ha gwerzhet 1762. “Lod o doa prenet eus outo, memes pa oa echu ar redadeg.” eme Katelin al Lann, ar genurzhierez. E ti ar Vro, e Kemper, e oa dalc’het un emvod-labour – ha kalz a vo outo c’hoazh – evit termeniñ poentoù resis evel an darvoudoù a vo aozet e Kemper evit reiñ lañs d’an darvoud. “Dont a raio ar vazh-test eus Lokoal, gant ur vag, evit en em gavout e Kerogan hag e Lokmaria.” a resisa Gweltaz ar Fur e anv Ti ar Vro hag aozerien Kemper a-raok ober anv eus an nozvezh eskemm a vo dalc’het d’ar gwener etre aozerien redadegoù evit ar yezh, en o zouez Iwerzhoniz, Kembreiz, Galisianed… Dav eo ivez resisaat ar pezh a vo kavet er CD a vo embannet evit lidañ an 10 vloaz. “War an 50 kanaouenn a zo bet savet tro-dro d’ar Redadeg ne vo dalc’het nemet 17 anezho.” eme Katell Chantreau, e karg eus an teuliad.\nDeuet eo poent votiñ evit kanaouenn pe ganaouenn. D’an 2/10 e vo embannet an disoc’hoù ha gouezet pehini ‘vo kanaouenn ar Redadeg da zont. Ne c’heller votiñ nemet ur wech dre urzhiataer. Nevez e oa ivez an doare ober dibabet gant an aozerien. E brezhoneg e oa dalc’het, ha troet ar c’homzoù gant Kenan an Habask evit an holl re ne gomprenent ket. “Ar wech kentañ ‘oa deomp mont ken pell war an hent-se.” eme Jean-Michel Sanner, unan eus krouerien gentañ an darvoud.\nTraoù zo a chom c’hoazh da dermeniñ “Evel an dek darvoud a vo war an hent evit lidañ an dek vloaz.” eme Tifenn Siret, e-karg eus ar c’hehentiñ. Met anat e oa d’an holl, e Ti ar Vro, disadorn. Prest, ha mennet, eo skipailh ar Redadeg.


Buhez ar Sent/1894/Iann Ermit - Wikimammenn\nBuhez ar Sent/1894/Iann Ermit\n◄ Ludjer Iann Ermit Gontran ►\nGoude maro he vestr, Iann a dremenaz pemp bloaz o vizita ar c’houenchou divar dro evit kreski muioc’h-mui ann anaoudegez en devoa dija euz a skiant ar Zent. En em denna a eure erfin enn eur garrek kleuz a ioa var eur menez distro, hag e toull ar garrek-ma e vevaz he-unan betek ann oad a zek vloaz ha pevar-ugent, kentoc’h egiz eunn eal eged egiz eunn den. Ne zebre nemed eur vech bemdez, dioc’h ann noz, ha morse netra boaz; frouez ha louzeier kriz, ha c’hoaz nebeut anezho, setu aze he holl vagadurez. Eur prenest a ioa var he ermitach, ha dre ar prenest-se e reseve ar pez en deveze ezomm. Dre ar prenest-se ive e kaozee ouz ar re a deue d’he velet, mes da zadorn ha da zul hebken : enn deiziou all ne gomze nemed ouz Doue.\nVar gement-se, ar Zant a gountaz d’ar re a ioa oc’h he zelaou histor eunn ermit hag a laboure he-unan da c’hounit he voued, a gastize he gorf dre ar rusta pinijenn, a dremene ann noz hag ann deiz o pedi Doue, hag a ioa eur skouer a bep seurt vertuziou. Mes ann ermit-se, o sonjal pegel lark oa eat dija var hent ar zantelez, a zavaz foug ha lorc’h ennhan, hag ann dra-ma a oue aoualc’h evithe goll. Ann drouk-spered hen lakeaz da goueza enn eur pec’hed vil, ha goudeze en devoue kement a vez ma ne gredaz ket kovez ar pec’hed-se. Neuze ec’h en em roaz d’ann dizesper hag e kuiteaz he ermitach evit distrei er bed. Eno siouaz ! ec’h en em daolaz holl d’al libertinach, hag e chomaz aheurtet enn he zizursiou.\nAdtapet diwar « https://br.wikisource.org/w/index.php?title=Buhez_ar_Sent/1894/Iann_Ermit&oldid=23027 »\nKemmoù diwezhañ degaset d'ar bajenn-mañ d'an 22 Mez 2011, da 15:32.


Dometic™ (Atwood) OEM Hydro-Flame Furnace Parts\nDFMD Series Breakdowns\nDFSD Series Breakdowns\nAFMD Series Breakdowns\nAFSD Series Breakdowns\n8500-IV Series Breakdowns\n8500-III Series Breakdowns\n8500-II Series Breakdowns\n7900-II / 8000-II Series Breakdowns\nDometic™ (Atwood) DFMD20 RV Mojave Propane Heater / Furnace - 20K Parts Breakdown\nDometic™(Atwood) DFMD20 RV Mojave Propane Heater / Furnace - 20K Parts Breakdown This is a parts breakdown for the Dometic™ (Atwood) DFMD20 heater/furnace. The DFMD20 is a forced-air furnace that uses a heat exchanger to force the heater...\nDometic™ (Atwood) DFMD25 RV Mojave Propane Heater / Furnace - 25K Parts Breakdown\nDometic™(Atwood) DFMD25 RV Mojave Propane Heater / Furnace - 25K Parts Breakdown This is a parts breakdown for the Dometic™ (Atwood) DFMD25 heater/furnace. The DFMD25 is a forced-air furnace that uses a heat exchanger to force the heater...\nDometic™ (Atwood) DFMD30 RV Mojave Propane Heater / Furnace - 30K Parts Breakdown\nDometic™(Atwood) DFMD30 RV Mojave Propane Heater / Furnace - 30K Parts Breakdown This is a parts breakdown for the Dometic™ (Atwood) DFMD30 heater/furnace. The DFMD30 is a forced-air furnace that uses a heat exchanger to force the heater...\nDometic™ (Atwood) DFMD35 RV Mojave Propane Heater / Furnace - 35K Parts Breakdown\nDometic™(Atwood) DFMD35 RV Mojave Propane Heater / Furnace - 35K Parts Breakdown This is a parts breakdown for the Dometic™ (Atwood) DFMD35 heater/furnace. The DFMD35 is a forced-air furnace that uses a heat exchanger to force the heater...\nDometic™ (Atwood) DFSD12 RV Mojave Propane Heater / Furnace - 12K Parts Breakdown\nDometic™(Atwood) DFSD12 RV Mojave Propane Heater / Furnace - 12K Parts Breakdown This is a parts breakdown for the Dometic™ (Atwood) DFSD12 heater/furnace. The DFSD12 is a forced-air furnace that uses a heat exchanger to force the heater...\nDometic™ (Atwood) DFSD16 RV Mojave Propane Heater / Furnace - 16K Parts Breakdown\nDometic™(Atwood) DFSD16 RV Mojave Propane Heater / Furnace - 16K Parts Breakdown This is a parts breakdown for the Dometic™ (Atwood) DFSD16 heater/furnace. The DFSD16 is a forced-air furnace that uses a heat exchanger to force the heater...\nDometic™ (Atwood) DFSD20 RV Mojave Propane Heater / Furnace - 18K Parts Breakdown\nDometic™(Atwood) DFSD20 RV Mojave Propane Heater / Furnace - 18K Parts Breakdown This is a parts breakdown for the Dometic™ (Atwood) DFSD20 heater/furnace. The DFSD20 is a forced-air furnace that uses a heat exchanger to force the heater...\nDometic™ (Hydroflame) 7912-II RV Propane Heater / Furnace - 12K Parts Breakdown\nDometic™ (Hydroflame) 7912-II RV Propane Heater / Furnace - 12K Parts Breakdown This is a parts breakdown for the Dometic™ (Hydroflame) 7912-II RV Propane Heater / Furnace. The 7912-II is a forced-air furnace that uses a heat exchanger to...\nDometic™ (Hydroflame) 7916-II RV Propane Heater / Furnace - 16K Parts Breakdown\nDometic™ (Hydroflame) 7916-II RV Propane Heater / Furnace - 16K Parts Breakdown This is a parts breakdown for the Dometic™ (Hydroflame) 7916-II RV Propane Heater / Furnace. The 7916-II is a forced-air furnace that uses a heat exchanger to...\nDometic™ (Hydroflame) 7920-II RV Propane Heater / Furnace - 20K Parts Breakdown\nDometic™ (Hydroflame) 7920-II RV Propane Heater / Furnace - 20K Parts Breakdown This is a parts breakdown for the Dometic™ (Hydroflame) 7920-II RV Propane Heater / Furnace. The 7920-II is a forced-air furnace that uses a heat exchanger to...\nDometic™ (Hydroflame) 8012-II RV Propane Heater / Furnace - 12K Parts Breakdown\nDometic™ (Hydroflame) 8012-II RV Propane Heater / Furnace - 12K Parts Breakdown This is a parts breakdown for the Dometic™ (Hydroflame) 8012-II RV Propane Heater / Furnace. The 8012-II is a forced-air furnace that uses a heat exchanger to...\nDometic™ (Hydroflame) 8516-IV RV Propane Heater / Furnace - 16K Parts Breakdown\nDometic™ (Hydroflame) 8516-IV RV Propane Heater / Furnace - 16K Parts Breakdown This is a parts breakdown for the Dometic™ (Hydroflame) 8516-IV RV Propane Heater / Furnace. The 8516-IV is a forced-air furnace that uses a heat exchanger to...


Sant-Brewalaer - Wikipedia\nKumuniezh kumunioù Bae Menez-Mikael\n1 136 ann. (2018)\n48° 35′ 15″ Norzh\n1° 39′ 19″ Kornôg / 48.5875, -1.65527777778\nkreiz-kêr : 15 m\nbihanañ 1 m — brasañ 102 m\nSant-Brewalaer (Saint-Broladre e galleg) a zo ur gumun eus Breizh e departamant Il-ha-Gwilen, en arvor biz Breizh, tostik da Menez Mikael ar Mor. Enni emañ Chapel Santez-Anna, war ar chaoser. En-dro dezhi emañ kumunioù Roz-an-Arvor, Sant-Marc'han, Sent, Labouseg, Kerruer.\n2.1 XXvet kantved\n2.1.1 Brezel-bed kentañ\n2.1.2 Eil Brezel-bed\n8 Kêrioù gevellet\n9 Pennadoù kar\nEus anv sant Brewalaer (Brélade, Brolade, Broladre, e galleg), diskibl da Sant Samzun, eskob Dol.\nBrezel-bed kentañ [kemmañ | kemmañ ar vammenn]\n68 gwaz a gollas o buhez abalamour d'ar brezel hervez monumant ar re varv, d.le. 4,02% ag ar boblañs hervez an niveradeg bet graet e 1911 . Unan anezhe a varvas en Oret, e Belgia, d’an 22 a viz Eost 1914; en 2vet Rujumant Troadegiezh e oa.\nSeizh den ag ar gumun a varvas abalamour d'ar brezel .\nBrezel Indez-Sina: mervel a reas ur c’haporal eus ar 4vet RTM e miz Gouhere 1954 pa oa prizoniad e Vietnam \nIliz katolik Sant Brandan.\nChapel Santez Anna.\nMonumant ar re varv .\nGevellet eo Sant-Brewalaer gant :\nNeuenkirchen (Land Hadeln) (Alamagn)\nLec'hienn web ar gumun\n↑ Hervez Geriadur Hemon-Huon 2005 ; Sant-Breler e Geriadur Hemon 1993.\n↑ Fichenn hiniennel - Memorial Genweb e oa\n↑ Fichenn hiniennel - Memorial Genweb\n↑  Memorial Genweb\nAdtapet diwar « https://br.wikipedia.org/w/index.php?title=Sant-Brewalaer&oldid=1876355 »\nKemmoù diwezhañ degaset d'ar bajenn-mañ d'an 22 Mae 2020, da 20:06.


Frañsez Kervella - Wikipedia\nGolo-tal al levr\n« Skridoù Frañsez Kervella\nDastumet ha kinniget gant Pêr Denez »\nAl Liamm, 1993\n31 a viz Genver 1913\ne Dirinonn, Breizh\n10 a viz C'hwevrer 1992\ne Lannuon, Breizh\nDindan gouriz ar bed\nAn ti e traoñ ar c'hoad\nFrañsez Kervella, François-Marie Kervella e marilh ar boblañs, ganet e Dirinonn (Kerne - Penn-ar-Bed) d'an 31 a viz Genver 1913, marvet e Lannuon d'an 10 a viz C'hwevrer 1992. Anavezet eo ivez dre e anv-pluenn "Kenan Kongar". Douarour eo, skrivagner, barzh brezhonek, hogen anavezet dreist-holl evel yezhadurour brezhonek. Er gelaouenn Gwalarn e kemeras perzh, ha goude ar brezel e Barr-Heol hag el Liamm.\n(Taolit evezh : Un den all ar memes anv gantañ a oa o vevañ en amzer-se ha kemeret en deus perzh en Emsav ivez : Frañsez Kervella-Kernu a reer eus hennezh evit ma ne vefe ket kemmesket an daou. Daoust da se e vezont kemmesket alies el levrioù savet diwar-benn an amzer-se.)\n2 Buhez micherel\n3 Eil brezel bed\n5.1 Studiadennoù war ar yezh\n5.2 Lennegezh, eñvorennoù\n5.3 Levrioù evit ar vugale\nSavet eo bet en ur familh baour o chom war ribl an Elorn e Dirinonn, war harzoù Loperc'hed, ha brezhoneg a veze komzet er gêr. Goude marv e dad er brezel-bed kentañ, pa oa pevar bloaz, e voe disklêriet ar bugelig minor Stad ha desavet gant e vamm hag e dud-kozh. E bennad kentañ a skrivas evit Feiz ha Breiz an aotrou Yann-Vari Perrot pa oa c'hwezek vloaz. Skoliataet eo bet e Brest ha bet en doa Roparz Hemon da gelenner. E studioù war an douarouriezh pe ar c'heologiezh a reas e Roazhon etre 1931 ha 1936.\nIjinour war ar c'heologiezh hag ar maengleuzierezh e oa. Goude bezañ graet e studioù e teuas da vezañ douarour hag ez eas d'ober enklaskoù evit kavout eoul-maen en Afrika, e (Gabon hag en Aod an Olifant). Diwezhatoc'h e labouras evit ar CEA da glask kailh uraniom ha mineraloù skinoberiant ha kement-se betek bezañ war e leve-kozhni.\nDa heul an dekred kemenn da zivodañ ar Parti National Breton, Strollad Broadel Breizh, d'an 20vet a viz Here 1939 eo preizhet e levraoueg. En 1940 e kemer perzh er Bretonische Regierung e Berlin.\nKemer a reas perzh en adreizh an doare-skrivañ peurunvan en emglev a zeuio diwar se e 1941. Ezel eo bet eus Framm Keltiek Breizh en 1942.\nUr skoazell vras eo bet da Yann Gerlann a-benn sevel ha derc'hel en he sav skol vrezhonek Plistin, ar skol vrezhonek kentañ.\nEurediñ a ra gant Yvette Le Dret (Ivetig an Dred-Kervella) en 1947. Asambles gant e bried eo en em lakajont da gas ar brezhoneg war-raok dre genlabourat gant lies kelaouenn. Skrivañ a reas e-barzh Barr-Heol hag Al Liamm, met ivez en Hor Yezh.\nPevar bugel o deus bet, Erwan, Annaig, Riwanon ha Divi.\nStudiadennoù war ar yezhAozañ\nPenaos niveriñ ha kontañ e brezhoneg, 1943, eil emb. Skol, 1965, niv. 31\nYezhadur bras ar brezhoneg Skridoù Breizh - Ar Baol. 1947, Al Liamm, 1976, 1995.\nSellet e vez ouzh an oberenn-mañ evel unan eus gwellañ yezhadurioù brezhonek bet skrivet biskoazh, abalamour ma'z eo displeget ar brezhoneg dre ar munud hag e brezhoneg.\nKrennlavarioù, Skol, 1959.\nEvezhiadennoù war c'heriadur Roparz Hemon, Skol, 1962-3.\nDiazezoù ar sevel gwerzioù, Al Liamm, 1965.\nNotennoù yezh war zigarez lenn, Hor Yezh niv.58 pp.2-20, 1968.\nGerioù diazez ar brezhoneg, Hor Yezh, 1969.\nMéthode nouvelle de breton / Hent nevez d'ar brezhoneg, Hor Yezh & Al Liamm, 1971.\nNouvelle méthode de breton = Hent nevez d'ar brezhoneg. Ouest-France - Roazhon, 1984.\nSkeudennet gant Erwan Kervella (mab an oberour), 1993, 1997.\nKentelioù an trede derez, Ober, moullet gant Hor yezh, 1978.\nYezhadur gant Jean-Yves Urien ha Yann Desbordes, Hor Yezh,1979.\nAn den etre an anken hag an ankoù, etre an neñv hag an ifern, gwelet a-dreuz darn eus ar c'hantikoù, Hor Yezh, 1981.\nGeriadur krenn ar brezhoneg, diembann.\nUr sell nevez war istor ar vro, diembann.\nGant blaz an avaloù ruz, romant bet kollet.\nBarzhonegoù, Al Liamm, 1982.\nEmbannet a-dammoù e-barzh Gwalarn, 1933-1944.\nDindan gouriz ar bed (e Bro an okoume), Mouladurioù Hor Yezh, 1985.\nAn ti e traoñ ar c'hoad : eñvorennoù bugaleaj, Mouladurioù Hor Yezh, 1990.\nSkridoù Frañsez Kervella, Al Liamm, 1993.\nNotennoù ha pennadoù skrivet gant Frañsez Kervella etre 1930 ha 1941, dastumet ha kinniget gant Pêr Denez.\nLevrioù evit ar vugaleAozañ\nAn naered hag o flemm, Embannadurioù Gwalarn, 1930.\nAr c'havr hag he givri bihan, hervez Jacob ha Wilhelm Grimm, Al Liamm, 1961.\nPêrig hag ar briñsez, Al Liamm, 1962.\nBleiz noz Nedeleg, Al Liamm, 1962.\nAn nadozig vurzhudus, gant Roger Judrin, troet gant Kenan Kongar, Al Liamm, 1976.\nLuky Luke, Pare paotred Dalton, Skol an Emsav, 1977.\nTroidigezhioù, Ober, 1983.\nSellit ouzh Geriadur ar Skrivagnerien hag ar Yezhourien, pajenn 172-173.\nAdtapet diwar « https://br.wikipedia.org/w/index.php?title=Frañsez_Kervella&oldid=1915044 »\nKemm diwezhañ d'an 10 Du 2021 da 11:15\nKemmoù diwezhañ degaset d'ar bajenn-mañ d'an 10 Du 2021, da 11:15.


Gamal Abdel Naser - Wikipedia\n(Adkaset eus Naser)\nGamal Abdel Naser e 1964\n15 a viz Genver 1918\n28 a viz Gwengolo 1970 (52 bloaz)\nAkademiezh lu Egipt\nUnvaniezh sokialour arab\nGamal Abdel Naser (arabeg: جمال عبد الناصر , Jamāl ‘Abd an-Nāṣir, arabeg Egipt: جمال عبد الناصر, Gamāl ‘Abd el-Nāṣir, treuzskrivet alies e Jamal Abd al-Naser, Jamal Abd an-Nasser) (Aleksandria, 15 a viz Genver 1918 - Kaero, 28 a viz Gwengolo 1970), a zo bet eil prezidant Egipt adalek 1954 betek e varv e 1970, d'an oad a 52 vloaz. Deuet e oa er galloud goude un taol-nerzh a-enep Mohammed Naguib. Brudet eo evit bezañ degaset ur bern cheñchamantoù en e vro.\nDiskaret en deus ar rouantelezh ha lakaet ur republik en he lec'h. Broadelet eo bet kanol Suez ha kaset ar vro war hent ar modernaat. Un ideologiezh a gasas war-raok, anvet naserouriezh, ma laka e penn kont ar vroadelouriezh arab (ar banarabouriezh, pe hollarabouriezh), ha bezañ dizalc'h diouzh an daou vloc'had a oa d'an ampoent (an URSS, ha tuad "bed ar c'hornôg").\nGant broioù arab all e renas ur brezel a-enep Israel (Brezel ar c'hwec'h devezh). Daoust ma oa bet koll, ha drastus evit e vro (serret kanol Suez, ha kollet ar Sinai) e voe degemeret kement-se gant ar bed arab evel un ober a lorc'h hag uhel e oa ar bri a veze douget dezhañ.\nAdtapet diwar « https://br.wikipedia.org/w/index.php?title=Gamal_Abdel_Naser&oldid=1851754 »\nDernière modification le 15 Her 2019, à 03:36


Yaou 05 a viz Meurzh\nKlakenniñ : emgav etre brezhonegerien ha tud o teskiñ pe peurzeskiñ brezhoneg – Ostaleri An Ti Kozh e Montroulez – Adalek 6e d'abardaez – Digoust – Aozañ : K.L.T.\nSadorn 07 a viz Meurzh\nPrezegenn gant Yann-Glaod ar Ruyet diwar prederiadennoù Albert Boché « Eus ar rannyezhoù d'ar yezh skrivet »\nSkrivagner e brezhoneg eo Yann-Glaod Ruied. Skrivet en deus pennadoù, barzhonegoù hag abadennoù evit ar vugale. Gant e labour e vez prederiet ivez diwar-benn deskadurezh war ar brezhoneg e Skol-Veuz Roazhon.\nE ti Skol Vreizh e Montroulez – 5e30 g.k. – Digoust – Aozañ : Skol Vreizh\nLun 09 a viz Meurzh\nTresadennoù-bev e brezhoneg e sinema La Salamandre e Montroulez – Aozañ : K.L.T.\n9e30 : Beaj vat Dimitri !, evit ar skolioù-mamm\nPedet oc'h da veajiñ ho taoulagad digor frank ! Kaset voc'h da bell-vro gant istorioù tener, renet dreist-holl gant loened dudius ! Deuit d'o heul diouzh red fabloù o bedoù faltazius…\n2e g.k. : Ernest & Celestine, evit bugale ar c'hentañ derez\nMerc'her 11 a viz Meurzh\nKafe brezhoneg (emgav etre brezhonegerien) e sal Marie Jacqu e Henvig – Adalek 3e g.k. – Digoust – Aozañ : Kafe brezhoneg\nYaou 12 a viz Meurzh\nTresadennoù bev e brezhoneg e sinema La Salamandre e Montroulez – Aozañ : K.L.T.\n9e30 : Beaj vat Dimitri !, evit bugale ar skolioù-mamm\nSadorn 14 a viz Meurzh\nStaj brezhoneg evit tud ar vugale « Ar brezhoneg er skolioù… hag er gêr ! » – E skol Diwan Kommanna – Eus 9e30 betek 12e30– Lodenn gentañ – 10 € – Aozañ : K.L.T.\nMerc'her 18 a viz Meurzh\nKaozeadenn vrezhoneg gant Jean-René Mahé, Breizhad 2019 – E ostaleri An Tempo e Montroulez – 8e30 noz – Digoust – Aozañ : K.L.T.\nYaou 19 a viz Meurzh\nTeatr brezhoneg gant Kañfarted Lanleya - La Manu en Perm', 41 Kae Leon - 2e30 g.k. - Digoust\n3 fezh-c'hoari : Piv a baeo ? (P.J. Helias), Ar biz er piñsin dour benniget » (P. J. Helias), Ar c'hav eneb atomek » (Naig Rosmor, P.M. Mevel).\nGwener 20 a viz Meurzh\nSonedennoù Shakespeare kinniget e saozneg, brezhoneg ha galleg en ur mod fentus ha dirollet, evel kustum. Div ganaouenn ouzhpenn, skrivet gant Shakespeare e-hunan ha laket e brezhoneg gant Strollad Kallag (evel ar sonedennoù). Keith Bradford, prezidant ar festival "Shakespeare en Trégor", a vez o c'hoari bep bloaz ur pezh dishañval gant Shaespeare e bro Lannuon, a raio un tamm kaozeadenn e galleg diwar-benn Shakespeare. Leurenn digor evit echuiñ : muzik, kanaouennoù, kontadennoù e brezhoneg penn-da-benn an taol-mañ !\nE ostaleri Bar des 2 rivières e Montroulez – 8e30 noz – Diouzh ho c'hoant da vont e-barzh – Aozañ : K.L.T. & Strollad Kallag\n* Staj brezhoneg evit tud ar vugale « Ar brezhoneg er skolioù… hag er gêr ! » – E skol Diwan Kommanna – Eus 9e30 betek 12e30– Eil lodenn – 10 € – Aozañ : K.L.T.\n* Staj kan-ha-diskan gant Annie Ebrel (gavotenn) & Yannick Dabo (plinn) – E ti Skol Vreizh eus 9e30 betek 12e30 & eus 2e betek 5e g.k. – 40 € – Aozañ : K.L.T.\n* Bizitañ Ti ar roued brodet – E Plouenan – 2e30 g.k. – Digoust – Aozañ : Ti ar roued brodet\nGwareziñ ha treuzkas teknik ar roued nouet ha brodet eo pal pennañ ar gevredigezh "Ijin ha Spered ar Vro". Ar roued brodet-se a oa implijet gwechall evit sevel koefoù, dilhad mod-kozh, ridozioù… Abaoe 2006 o deus ar broderezed dastumet teulioù, levrioù kozh, koefoù, evit adkavout ha mirout ar glad bev-se. Ur mirdi zo bet savet e 2014 gant ouzhpenn hanterkant koef eus ar vro, dilhad, skeudennoù, videoioù ha broderezhioù kaer. Gweladennoù a vez aozet hag evit ar wech kentañ e vo e brezhoneg.\nMerc'her 25 a viz Meurzh\nNozvezh c'hoarioù e brezhoneg e ostaleri au Melar dit e Lokmelar – Eus 6e betek 10e noz – Digoust – Aozañ : Café épicerie le Melar dit & Ti ar Vro Landerne-Daoulas\nSadorn a viz Meurzh\nBizitañ dismantroù Kastell Penhoad e Sant-Tegoneg. Baleadenn 6 km bennaket hed-ha-hed ar Peñze – Displegadennoù gant Yvon Postec & Jean-Yves Corre – Emgav da 2e30 g.k. e milin Penhoad – Digoust – Aozañ : Kafe brezhoneg\nSul 29 a viz Meurzh\nStaj QiGong gant Arno ABDUL-SATER - E ti Skol Vreizh e Montroulez – Eus 9e30 betek 12e30 – 30 € – Aozañ : K.L.T.\nTitouroù / Lakaat e anv : https://www.weezevent.com/staj-qigong-klt-montroulez\nUr medisinerezh dizarbenn pemdeziek eus hengounioù sinaek milvedel eo an Qigong. He fal kentañ zo chom war ar yec’hed an-unan evit un endro bevañ yac’h, da-geñver un difrae hevoud hollek pe un ambroug yac’hadel resis.\nYEZHOÙ HA YEC'HED, krouet e 2012, zo diazezet er greizenn sevenadurel keltiek Yezhoù ha Sevenadur, 12 bali Anjev e Sant-Ervlan (44). He fal zo kas obererezhioù hevoud e meur a yezh. Buhezet e vez an abadennoù gant Arno ABDUL-SATER, unan eus krouerien ar gevredigezh.


Júu ʼmɨ́ɨ e cacuo fidiée 2 Pedro 1\nJiˋ e catɨ́ˋ tú̱ˉ e cajmeꞌˊ TɄ́ˆ SIMÓN\n1 Jnea˜ Tʉ́ˆ Simón, jaangˋ dseaˋ i̱ jmóoˋ lají̱i̱ꞌ˜ e iing˜ Fíiˋnaaꞌ Dseaˋ Jmáangˉ jo̱guɨ i̱ sɨ́ɨiñˋ cuaiñ˜ quiáꞌrˉ, jmoꞌˊo e jiˋ la e catɨ́ɨngˉ ꞌnʉ́ꞌˋ, dseaˋ i̱ røøˋ nɨcangɨ́ɨngˋnaꞌ e jáꞌˉ lɨ́ɨngˋnaꞌ júuˆ quiáꞌˉ Fíiˋnaaꞌ Dseaˋ Jmáangˉ laco̱ꞌguɨ nɨcangɨ́ɨngˋ jneaꞌˆ e jáꞌˉ lɨ́ɨˋnaaꞌ júuˆ quiáꞌˉ dseaˋ do cajo̱, co̱ꞌ eáangˊ guiúngˉ Fidiéeˇ có̱o̱ꞌ˜ jneaa˜aaꞌ e nɨcaleáaiñˋ jneaa˜aaꞌ jee˜ dseeˉ quíˆiiꞌ laꞌeáangˊ có̱o̱ꞌ˜ Fíiˋnaaꞌ Dseaˋ Jmáangˉ. 2 Jo̱guɨ íimꞌ˜baꞌ lalíingˋ e güeaꞌˆ quiáꞌˉ Fíiˋnaaꞌ Dseaˋ Jmáangˉ, jo̱guɨ güɨlɨseengˋnaꞌ juguiʉ́ˉ júuˆ røøˋ laꞌeáangˊ e nɨcuíingˋnaꞌ Fidiéeˇ có̱o̱ꞌ˜guɨ ꞌñiaꞌˊ Dseaˋ Jmáangˉ cajo̱.\nJial lɨ́ɨngˊ dseaˋ quiáꞌˉ Dseaˋ Jmáangˉ\n3 Jo̱ lalab fɨ́ɨˉɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, e laꞌeáangˊ có̱o̱ꞌ˜ güeaꞌˆ ꞌgøngꞌˊ quiáꞌˉ Fidiéeˇbaꞌ nɨcangɨ́ɨngˋnaaꞌ jaléꞌˋ e ꞌnéˉnaaꞌ e quiáꞌˉ jial nilɨse̱e̱ˉnaaꞌ laco̱ꞌ catɨ́ɨngˉ e seengˋ dseaˋ quiáꞌˉ Dseaˋ Jmáangˉ, co̱ꞌ nɨcatǿꞌˉ i̱ dseaˋ do jneaa˜aaꞌ laꞌeáangˊ có̱o̱ꞌ˜ güeaꞌˆ quiáꞌrˉ jo̱guɨ laꞌeáangˊ có̱o̱ꞌ˜ e eáamˊ guiúiñˉ e laco̱ꞌ nilɨcuíingˋnaaꞌr. 4 Jo̱baꞌ laꞌeáangˊ có̱o̱ꞌ˜ jaléꞌˋ e nɨcangɨ́ɨngˋnaaꞌ do, nɨcacuøbˊ Fidiéeˇ júuˆ quiáꞌrˉ e niñíingˋnaaꞌ jaléꞌˋ e jloꞌˆ niguoꞌˆ quiáꞌrˉ, jo̱ jaléꞌˋ e júuˆ e nɨcacuøˊ Fidiéeˇ do eáamˊ ꞌgøngꞌˊ jo̱guɨ eáamˊ quíingˊ cajo̱, co̱ꞌ laꞌeáangˊ có̱o̱ꞌ˜ e júuˆ jo̱baꞌ e nɨcangɨ́ɨngˋnaꞌ e nɨcaꞌnaamˉbaꞌ jee˜ jaléꞌˋ e ꞌlɨꞌˆ, faꞌ jaléꞌˋ e lɨ́ˋ dsíiˊ yaang˜ dseaˋ e seaˋ fɨˊ jmɨgüíˋ la, jo̱guɨ nɨcangɨ́ɨngˋnaꞌ e nɨlɨ́ɨngˊnaꞌ dseaˋ i̱ seengˋ cøøngˋ có̱o̱ꞌ˜ dseaˋ do. 5 Jo̱ uíiꞌ˜ e cajméeˋ Fidiéeˇ jaléꞌˋ e jo̱ quíiˉnaꞌ, jo̱baꞌ ꞌnéˉ e jmɨꞌúungˋnaꞌ e jmɨcuáamˋbɨꞌ e jáꞌˉ lɨ́ɨngˋnaꞌ júuˆ quiáꞌˉ Dseaˋ Jmáangˉ; jo̱ có̱o̱ꞌ˜ e jo̱ ꞌnéˉ jméeˆbɨꞌ lají̱i̱ꞌ˜ e guiʉ́ˉ có̱o̱ꞌ˜ dseaˋ rúngꞌˋnaꞌ laco̱ꞌ catɨ́ɨngˉ; jo̱ có̱o̱ꞌ˜ e jo̱ ꞌnéˉ nijméeˆbɨꞌ quijí̱ˉ jial e laco̱ꞌ nilɨcuíingˋguɨꞌ Fidiéeˇ; 6 jo̱ có̱o̱ꞌ˜ e jo̱ ꞌnéˉ jméeˆnaꞌ jialco̱ꞌ jaˋ lɨ́ˋ áaˊnaꞌ yaang˜naꞌ; jo̱ có̱o̱ꞌ˜ e jo̱ ꞌnéˉ cuøꞌˊ bíˋ yaang˜naꞌ e féngꞌˊ áaˊnaꞌ nañiˊ faꞌ e ngɨɨng˜naꞌ iihuɨ́ɨˊ; jo̱ có̱o̱ꞌ˜ e jo̱ ꞌnéˉ e dseángꞌˉ lajangꞌˉ nijáangꞌ˜ yaang˜naꞌ fɨˊ jaguóˋ Fidiéeˇ e nijmee˜naꞌ lají̱i̱ꞌ˜ e iing˜ dseaˋ do; 7 jo̱ có̱o̱ꞌ˜ e jo̱ ꞌnéˉ jméeˆbɨꞌ quijí̱ˉ e nijmɨcó̱o̱ꞌ˜ rúngꞌˋnaꞌ; jo̱ có̱o̱ꞌ˜ e jo̱ ꞌnéˉ jméeˆnaꞌ e nijmiꞌneáangˋnaꞌ dseaˋ rúngꞌˋnaꞌ.\n8 Jo̱baꞌ song ꞌnʉ́ꞌˋ jmɨꞌúungˋnaꞌ e jmooˋnaꞌ jaléꞌˋ e la, jo̱guɨ jmooˋbɨꞌ jaléꞌˋ e jo̱ laco̱ꞌ sɨꞌíˆ, jo̱baꞌ íimˆ ta˜ quíiˆnaꞌ e nilɨcuíingˋguɨꞌ Fíiˋnaaꞌ Dseaˋ Jmáangˉ jo̱guɨ cajo̱ seabˋ uiing˜ quiáꞌˉ jaléꞌˋ e jmooˋnaꞌ do. 9 Jo̱ dsʉꞌ jaléngꞌˋguɨ dseaˋ i̱ jaˋ jmóoˋ jaléꞌˋ e júuˆ la lɨ́ɨiñˊ lafaꞌ jaangˋ dseaˋ tiuumˉ o̱si jaangˋ dseaˋ i̱ joˋ jnéꞌˋ røøˋ é, co̱ꞌ nɨcaꞌímˉ dsíirˊ e Fidiéeˇbingꞌ caꞌíingˉ jaléꞌˋ dseeˉ quiáꞌrˉ e laco̱ꞌ caꞌuíingˉ dseaˋ do jaangˋ dseaˋ guiúngˉ mɨ˜ calɨ́ˉ jáꞌˉ lɨ́ɨiñˋ júuˆ quiáꞌˉ dseaˋ do.\n10 Jo̱baꞌ fɨ́ɨˉguɨ́ɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, e ꞌnéˉ jmɨꞌúungˋnaꞌ e nilɨseengˋnaꞌ e laco̱ꞌ cuøˊ li˜ e dseángꞌˉ nɨcatǿꞌˉ Fidiéeˇ ꞌnʉ́ꞌˋ jo̱guɨ e nɨcaguíñꞌˋ ꞌnʉ́ꞌˋ cajo̱. Jo̱ song jmooˋbaꞌ lajo̱, jo̱baꞌ jaˋ dseáangꞌ˜ quíiˆnaꞌ e nijiúngꞌˋnaꞌ fɨˊ ni˜ dseeˉ. 11 Jo̱guɨ song jméeˆnaꞌ jaléꞌˋ e jo̱ cajo̱, jo̱ lajo̱baꞌ nilɨta˜ óoˊnaꞌ e Fidiéeˇbingꞌ niꞌíngꞌˋ ꞌnʉ́ꞌˋ có̱o̱ꞌ˜ e guiʉ́ˉ fɨˊ jmɨgüíˋ co̱o̱ˋ fɨˊ lɨ˜ guiing˜ Fíiˋnaaꞌ Dseaˋ Jmáangˉ quiʉꞌrˊ ta˜ lata˜, i̱ dseaˋ i̱ caleáangˋ jneaa˜aaꞌ jee˜ jaléꞌˋ dseeˉ quíˉiiꞌ.\n12 Jo̱baꞌ dseángꞌˉ nijmeeˇbɨ́ɨ e nijmiguiémꞌˊbɨ́ɨ áaˊnaꞌ jaléꞌˋ e júuˆ na contøøngˉ, nañiˊ faꞌ lajamꞌˆ e nɨñíˆnaꞌ e júuˆ jo̱ jo̱guɨ e nɨteáangˉnaꞌ teáˋ fɨˊ guiʉ́ˉ có̱o̱ꞌ˜ dseaˋ do lɨ́ꞌˆ laco̱ꞌ jí̱i̱ꞌ˜ e nɨcaꞌeꞌˊ dseaˋ ꞌnʉ́ꞌˋ. 13 Dsʉꞌ jnea˜guɨ lajeeˇ e seenˉ fɨˊ jmɨgüíˋ la lɨ́nˉn e catɨ́ɨmˉbaa e niliúunꞌ˜n ꞌnʉ́ꞌˋ e niguiéngꞌˊ áaˊnaꞌ jaléꞌˋ e júuˆ na. 14 Dsʉꞌ lanaguɨ Fíiˋnaaꞌ Dseaˋ Jmáangˉ nɨcajmeaꞌrˊ jnea˜ júuˆ e joˋ huǿøˉ seengˉguɨ́ɨ fɨˊ jmɨgüíˋ la, 15 jo̱baꞌ dseángꞌˉ nijmee˜bɨ́ɨ bíˋ e niguiémꞌˊbɨ áaˊnaꞌ e júuˆ la mɨ˜ ningɨ́ˋ e nɨngánꞌˋn fɨˊ jmɨgüíˋ co̱o̱ˋ.\nMɨ˜ cangáˉ dseaˋ jial tíiˊ ꞌgøngꞌˊ Dseaˋ Jmáangˉ\n16 Jo̱ nɨcaꞌéꞌˆnaaꞌ ꞌnʉ́ꞌˋ, dseaˋ rúꞌˋnaaꞌ, quiáꞌˉ jial tíiˊ ꞌgøngꞌˊ Fíiˋnaaꞌ Dseaˋ Jmáangˉ jo̱guɨ jial lɨ́ɨˊ mɨ˜ nijáaˊtu̱r fɨˊ jmɨgüíˋ la caléꞌˋ catú̱ˉ, jo̱ dseángꞌˉ lajangꞌˉ e júuˆ jo̱, jo̱ o̱ꞌ júuˆ e cuǿøngˋ nijmiꞌuíingˉ dseaˋ e nijméꞌrˉ e jaˋ mɨˊ cangarˊ, co̱ꞌ dseángꞌˉ e jáꞌˉ e cane˜naaꞌ có̱o̱ꞌ˜ jminiˇnaaꞌ yee˜baaꞌ jial tíiˊ ꞌgøngꞌˊ Fíiˋnaaꞌ Dseaˋ Jmáangˉ. 17 Co̱ꞌ cane˜baaꞌ mɨ˜ caꞌeꞌˊ Tiquíˆiiꞌ Fidiéeˇ jneaꞌˆ jial lɨ́ɨngˊ Dseaˋ Jmáangˉ có̱o̱ꞌ˜ jaléꞌˋ e niingˉ ꞌgøiñꞌˊ do, jo̱guɨ ie˜ jo̱b canʉ́ˆnaꞌ mɨ˜ caféꞌˋ Fidiéeˇ catɨˊ ñifɨ́ˉ quiáꞌrˉ lala cuaiñ˜ quiáꞌˉ Dseaˋ Jmáangˉ: “I̱ lab Jó̱o̱ˊo̱ i̱ ꞌneáanˋn eáangˊ, jo̱ dsíngꞌˉ iáangˋ dsiiˉ có̱o̱ꞌr˜.” 18 Jo̱ jneabꞌˆ dseaˋ canʉ́ˆnaaꞌ e júuˆ jo̱ e jáaˊ tɨˊ yʉ́ꞌˆ jmɨgüíˋ, co̱ꞌ taam˜baaꞌ có̱o̱ꞌ˜ Fíiˋnaaꞌ Dseaˋ Jmáangˉ e fɨˊ yʉ́ꞌˆ móꞌˋ e güeangꞌˆ do ie˜ jo̱.\n19 Jo̱ e jo̱ dseángꞌˉ e lɨta˜guɨ dsiˋnaaꞌ e jáꞌˉ e júuˆ e caguiaˊ jaléngꞌˋ i̱ dseaˋ i̱ caféꞌˋ cuaiñ˜ quiáꞌˉ Fidiéeˇ malɨɨ˜guɨ eáangˊ, jo̱ e júuˆ jo̱b dseángꞌˉ ꞌnéˉ e jmɨꞌgooˋ ꞌnʉ́ꞌˋ cajo̱, co̱ꞌ e júuˆ jo̱ lɨ́ɨˊ lafaꞌ co̱o̱ˋ jɨˋ quiáꞌˉ candíiˆ, jo̱ e jo̱baꞌ jmángꞌˋ dseaˋ ta˜ mɨ˜ canʉʉˋ. Jo̱ e jo̱ jneáˋ cartɨˊ nijneáˋ e jmɨɨ˜ e nitɨ́ˉ mɨ˜ nijáaˊtu̱ Dseaˋ Jmáangˉ fɨˊ jmɨgüíˋ la e lɨ́ɨiñˊ lafaꞌ i̱ nʉ́ʉˊ éeˆ i̱ camɨ́ɨngꞌ˜ i̱ jnéengˉ fɨˊ yʉ́ꞌˆ jmɨgüíˋ mɨ˜ laꞌeeˋ. Jo̱ ie˜ jo̱ jaléngꞌˋ ꞌnʉ́ꞌˋ, dseaˋ lɨ́ɨngˊnaꞌ dseaˋ quiáꞌrˉ, joˋ nilɨseengˋguɨꞌ lafaꞌ fɨˊ lɨ˜ nʉʉˋ, co̱ꞌ niꞌuíingˉnaꞌ dseángꞌˉ laco̱ꞌ la lɨ́ɨngˊ dseaˋ do ꞌñiaꞌrˊ. 20 Jo̱ dsʉꞌ e júuˆ labaꞌ iin˜n e nilɨñíˆnaꞌ, e jí̱i̱ꞌ˜ co̱o̱ˋ júuˆ e cajmeꞌˊ jaléngꞌˋ dseaˋ i̱ caféꞌˋ cuaiñ˜ quiáꞌˉ Fidiéeˇ fɨˊ ni˜ jiˋ quiáꞌrˉ dseángꞌˉ jaˋ caféꞌrˋ o̱ꞌguɨ cajméerˋ júuˆ e˜ guǿngꞌˋ e júuˆ jo̱ dseángꞌˉ laco̱ꞌ iiñ˜ yaaiñ˜. 21 Co̱ꞌ jaléngꞌˋ i̱ dseaˋ i̱ caféꞌˋ cuaiñ˜ quiáꞌˉ Fidiéeˇ do jaˋ caféꞌrˋ júuˆ dseángꞌˉ laco̱ꞌ ɨˊ dsíirˊ yaaiñ˜, co̱ꞌ lɨ́ꞌˆ lɨˊ caféꞌˋ jaléngꞌˋ i̱ dseaˋ do laꞌeáangˊ có̱o̱ꞌ˜ ꞌñiaꞌˊ Jmɨguíˋ quiáꞌˉ Fidiéebˇ.


Stumm eus an 10 Mez 2012 da 08:57\n18 okted ouzhpennet , 8 vloaz zo\nr2.7.3) (Robot ouzhpennet: ka:ლანგობარდები; Kemm dister\nStumm eus an 8 Mez 2012 da 12:03 (kemmañ)\nD (r2.7.2+) (Robot ouzhpennet: be:Лангабарды)\nStumm eus an 10 Mez 2012 da 08:57 (kemmañ) (dizober)\nD (r2.7.3) (Robot ouzhpennet: ka:ლანგობარდები; Kemm dister)\n[[ImageRestr:Lombard state 526.png|thumb|right|250px]]\nUnan eus ar pobloù [[Germaned|german]] e oa al '''Lombarded''' pe ''Langobarded'' (''Langobardi'' en [[latin]], ha Lombardi war-lerc'h an VIIIvet kantved, nemet e kreisteiz Italia ma voe miret an anv Langobardi betek an XIIvet kantved).\nEr [[Iañ kantved|c’hentañ kantved]] e oant o vevañ e [[traoñienn]] ar [[stêr]] [[Elbe]], e [[hanternoz]] [[Alamagn]] hiziv. A orin e oant eus kreisteiz [[Lec'hlenn]] hervez o mojennoù meneget gant [[Paol Diagon]] en VIIIvet kantved.\nEr [[IVe kantved]] e oa pobloù all o tont eus ar [[Reter|reter]] ha mont a reas al Lombarded war-zu ar [[kreisteiz|c’hreisteiz]]. Goude ur pennad en em ziazezjont e ''[[Pannonia]]'' hag e ''Noricum'' ([[Aostria]] hag [[Hungaria]] hiziv). Reiñ a reas an [[Impalaeriezh roman ar Reter|impalaer roman]] [[Justinianus Iañ]] an aotre dezho da chom eno e [], evel ''foederati'' (pobl kevreet gant ar Romaned).\nE [], dindan ren o roue [[Alboin]], e voe treuzet an [[Alpoù]] ganto hag aloubiñ a rejont hanternoz [[Italia]]. Eno e voe savet ur [[rouantelezh]] ganto, hag e [[Pavia]] edo o c'hêr-benn.\nGoude se ez ejont pelloc’h war-zu kreiz ha su Italia, hep tagañ evelkent [[Stadoù ar Pab]] nag arvor ar c’hreisteiz a oa e dalc’h an [[Impalaeriezh roman ar Reter|Impalaeriezh vizantat]].\nGoude marv ar roue Alboin (war-dro []) e voe rannet o rouantelezh e [] [[Dugelezh|dugelezh]]. Ne oa ket unvan bro al Lombarded ken ha gwanoc’h en em gavent evit talañ ouzh tagadennoù [[Bizantion]] en un tu pe re ar [[Franked]] en tu all.\nPa zeujont da Italia e oa [[pagan]] darn eus al Lombarded, tra ma heulie lod all [[kristeniezh|kredenn gristen]] [[Arius]]. Abalamour da se ne oa ket mat an darempred etrezo hag ar [[pab|bibien]]. Tammig-ha-tammig hepken e voe degemeret ganto ar boazioù roman hag ar relijion gatolik.\nGant ar Pab e voe galvet ar [[Franked]] d'e sikour enep dezho, ha trec’h e voe ar Franked, renet gant [[Pepin Grenn]], war al Lombarded. Dont a reas ar Franked adarre, galvet gant ar Pab [[Adrian Iañ]], ha trec’h e voent adarre. Goude trec'het ar roue [[Dider Lombardia]], gant [[Karl Veur]] roue ar Franked, e voe roet d'an trec'hour kurunenn roue al Lombarded e [[Pavia]] e [].\nLonket e voe bro al Lombarded neuze en [[Impalaeriezh Karl Veur]].\nLezet o deus al Lombarded o anv d’ur rannvro vras e hanternoz [[Italia]] a vez graet [[Lombardia]] anezhi.\n[[SkeudennRestr:Iron Crown.JPG|thumb|left|Kurunenn rouaned al Lombarded]]\nAdtapet diwar « https://br.wikipedia.org/wiki/Dibar:MobileDiff/1251858 »


(Adkaset eus Leptailurus)\nGenad : Leptailurus\nAr serval (Leptailurus serval) zo ur c'hazh eus Afrika, krenn e vent. Ar spesad nemetañ eo er genad Leptailurus.\nMuzuliañ a ra 85 cm gant ul lost 40 cm. Un aneval moan eo gant pavioù hir hag ul lost berr a-walc'h. Hirgelc'hiek ha tost an eil ouzh eben eo e zivskouarn. Liv e vlevenn zo diouzh an isspesadoù. Bej eo ar peurliesañ gant marelloù du bras a-walc'h. Un nebeud pennoù o deus marelloù kalz bihanoc'h hag un nebeud arall a zo du penn-da benn. Un nebeud servaled gwenn a zo ganet er mirvaoù.\nBoutin a-walc'h eo ar serval en Afrika. Aet da get eo, avat, er C'hap hag en arvar emañ en Afrika an Norzh. Ar savanenn eo e annez pennañ, daoust ma kaver ar pennoù du er menezioù. Ezhomm en deus eus dour en e dachenn ha ne c'hell ket bevañ er rannvroioù re sec'h.\nHemolc'h a ra krignerien, gedon, damaned, evned hag antilopenned bihan. Chaseet e vez gant ar panterennoù ha hemolc'het e vez gant an den evit e greoñ.\nAr parezed a c'han etre unan ha pemp kolen a vez desavet en ul lec'h kuzh evel un douarenn zilezet.\nN'eo ket ar serval ul loen-ti met e zoñvaat a c'heller. Ul liamm kreñv en deus gant e berc'henn. Gouennañ gant ar c'hizhier-ti a c'hell ober hag an hironed a vez graet Savannah anezho. Gallout a ra gouennañ ivez gant ar c'harakal.\nLeptailurus serval serval, Proviñs ar C'hap\nLeptailurus serval beirae, Mozambik\nLeptailurus serval brachyura,Afrika ar c'hornôg, Sahel, Etiopia\nLeptailurus serval constantina, Aljeria (en arvar)\nLeptailurus serval hamiltoni,Transvaal ar reter\nLeptailurus serval ingridi, Namibia, Botswana ar Su, Zimbabwe\nLeptailurus serval kivuensis, Kongo\nLeptailurus serval liposticta,Angola an Norzh\nLeptailurus serval lonnbergi, Su Angola\nLeptailurus serval mababiensis, Hanternoz Botswana\nLeptailurus serval robertsi, Transvaal ar c'hornôg\nTiriad ar serval\nAdtapet diwar « https://br.wikipedia.org/w/index.php?title=Serval&oldid=1653175 »\nKemmoù diwezhañ degaset d'ar bajenn-mañ d'an 22 Gou 2015, da 09:40.


Pajenn:Morvan - Buez ar Zent, 1894.djvu/748 - Wikimammenn\nPajenn:Morvan - Buez ar Zent, 1894.djvu/748\nMes ar pez n’ema ket enn ho galloud a zo enn hor galloud-ni. Ia, ar feiz a zesk d’eomp ive e c’hellomp, ni ken etrezomp kristenien a zo c’hoaz var ann douar, obten didorr da eneou ar purkator enn ho foaniou, hag hasta ar mare ma vezint tennet euz ho frizoun. Penaoz kement-se ? Dre hor pedennou hag hon oberiou mad, ha dreist holl dre zakrifis santel ann offerenn.\nSetu perak ann anaoun paour a gri ouzomp hirio :\nBreudeur, kerent ha mignouned,\nEnn han’ Doue hor zelaouet,\nEnn han’ Doue hor zikouret !\nN’euz nikun ac’hanomp marteze ha n’en defe enn ho zouez eur c’har pe eur mignoun bennag. Marteze zoken on euz eunn tad pe eur vamm, hag ar re-ma a lavar d’eomp dreist ar re all :\nSonjit enn ho tad, enn ho mamm,\nEr purkator e kreiz ar flamm :\nVa mab, va merc’h, ah ! selaouet.....\nPiou ac’hanomp a c’hellfe ober ar skouarn vouzar ouz ar vouez klemmuz-se ? Marteze ez euz brema er purkator eneou ha n’emaint eno nemed abalamour d’eomp-ni, nemed abalamour da bec’hejou hag oump bet kaoz d’ezho da ober. Neuze n’e ket hebken ar garantez, mes ar justis zoken eo a ra d’eomp eunn dever d’ho zikour hervez hor galloud.\nPedomp eta aliez, pedomp bemdez evit anaoun ar purkator, ha pa vezimp eat euz ar bed-ma, Doue a lakai e spered ar re a jomo var hon lerc’h ar zonj vad da bedi evidomp ive. Eneou ar purkator a lavar d’eomp erfin :\nHa pa vimp-ni e gloar Doue,\nEvidhoc’h ni bedo ive :\nOuzomp eta holl selaouet,\nIa, mar teuomp a benn da denna eunn ene bennag euz ar purkator, ann ene-ze, eur vech eat d’ar baradoz, n’hon ankounac’haio biken ha ne ehano da c’houlenn evidomp digant Doue ar grasou m'on euz ezomm anezho evit gellout erruout d’hon tro el leac’h euruz m’eo erruet dija.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/748&oldid=137988 »


Distro-skol 2016 : emvod-kelaouiñ boutin Rektoriezh-Rannvro Breizh\nLena Louarn, Thierry Terret ha Ronan Kerdraon (maer Plerin)\nEvit ar wech kentañ ez eus bet dalc'het un emvod-kelaouiñ boutin gant Rektoriezh Roazhon ha Kuzul-rannvro Breizh evit ober ar poent war distro-skol ar c’helenn divyezhek. D’ar 15 a viz Gwengolo 2016 e oa, e Plerin (22).\nE Plerin (22), evel e 8 skol bublik all eus Akademiezh Roazhon, eo bet merket an distro-skol gant digoridigezh un hentad divyezhek nevez. Eno eo ez eus bet fellet d’ao. Thierry Terret, rektor Akademiezh Roazhon, ha da Lena Louarn, besprezidantez ar C’huzul-rannvro e karg eus ar politikerezh yezh ha Prezidantez an OPAB, ober ar poent war an distro-skol kentañ goude sinadur an emglev nevez war ar yezh etre ar Stad hag ar Rannvro.\nDa-geñver an degouezh-mañ en deus pouezet ar Rektor war lusk diorren nevez ar c'helenn divyezhek en Akademiezh. Embannet en deus e vefe kendalc'het gant ar striv. Ur follenn-hent evit kas war-raok ar c'helenn divyezhek, kelenn ar yezh ha sevenadur Breizh dre vras a zlefe bezañ embannet e-pad ar goañv. 42 klas divyezhek nevez zo bet digoret en distro-skol-mañ : 26 er skolioù publik ha 16 er skolioù katolik.\nEus he zu he deus embannet ar rouedad Diwan ur c'hresk a 155 skoliad war an div akademiezh. Ur skol nevez zo bet digoret en Akademiezh Naoned, e kêr Sant-Ervlan.\nErfin, ez eus bet digoret ur hentad ouzhpenn er publik en Akademiezh Naoned, e Sant-Ervlan ivez. Gant se eo 9 lec'h publik nevez zo bet digoret en holl en distro-skol-mañ. Biskoazh ne oa bet digoret kement a lec'hioù publik abaoe krouidigezh ar c'hlas divyezhek publik kentañ e 1982.


Maionez - Wikipedia\nMaionez en ur pod-gwer.\nMaionez zo un hilienn yen graet gant melen-vi livrizhet, eoul, gwinêgr, holen ha pebr. Evit blazañ anezhañ e c'hall chug sitroñs kemer lec'h ar gwinêgr, ha sezv a c'hall bezañ lakaet ivez. E broioù zo e vez ouzhpennet sukr un tamm ivez.\nEvit sevel ur maionez e tleer basañ ar melen-vi en ur tinaouiñ eoul a-nebeudoù. Distreset eo ar maionez pa eo c'hwitet al livrizhenn. Chom a ra an eoul war-neuñv neuze.\nN'eo ket anavezet orin an hilienn-se en un doare sur, nag he gerdarzh. Ne reer anv eus ar ger mayonnaise el levrioù keginañ gallek nemet er XIXvet kantved. Klasket eo bet e orin e Provañs hag e Baiona, ha Mezven zoken, met hervez ur martezead e teufe eus Menorka en inizi Balearez. Llibre de Sent Soví, ul levr keginañ katalanek eus 1324, a ro rekipe un hilienn yen graet gant melen-vi livrizhet, eoul ha louzeier.\nHiziv e vez implijet er bed a-bezh. Ambroug a ra meuzioù yen peurliesañ, da skouer e sevenadur ar C'hornôg ur vi poazh-kalet, krizaj, boued-mor, saladennoù kemmesket zo evel saladenn giz Rusia, pe c'hoazh sandwichoù zo. Lod a zebr o fritez gantañ. Keginerezhioù zo a ra gantañ e meuzioù tomm ivez. Servijout a ra da fardañ hiliennoù all : hilienn giz Andalousia, hilienn koktel, chaous tartar hag all.\nMarc'had ar maionez greantel[kemmañ | kemmañ ar vammenn]\nEr Stadoù-Unanet eo deuet Just Mayo e 2013 ha rebechet eo bet dezhañ gant e gevezer Unilever, perc'henn Amora, ne vefe ket vi e-barzh. Emañ an afer dirak lez-veur Jerzenez-Nevez.\nEn Unaniezh Europa e voe reoladet adal 1991 aozennoù ar maionez gwerzhet er stalioù : 70% eus danvezenn druz a dle bezañ da nebeutañ, ha 5% eus melen-vi. Resisaet eo ivez ar c'hementad a aozenn ret (ar gwinêgr) pe diret (holen, sukr, sezv...). Belgia en deus bihanaet kementad an danvezenn druz hag ar melen-vi e 2016 evit ober diouzh ar reolad europeat.\nLivrizhenner ha danvez-tevaat a vez er maionez greantel.\nAdtapet diwar « https://br.wikipedia.org/w/index.php?title=Maionez&oldid=1879781 »\nKemmoù diwezhañ degaset d'ar bajenn-mañ d'an 27 Mez 2020, da 14:17.


Raktres touristerezh diwar ar glad bio-sevenadurel - Site officiel du Parc naturel régional d’Armorique\nAccueilOberoù ar ParkKefridiezhoù ar ParkEkonomiezh padusRaktres touristerezh diwar ar glad bio-sevenadurel\nPark natur rannvroel Arvorig ha Park natur mor an Hirwazh a zo boutin etrezo ur raktres evit brudañ ar gladoù hag an touristerezh padus e-barzh Mirva biosfer inizi ha mor an Hirwazh. Ar raktres Bio-Cultural Heritage Tourism a zo arc’hantaet dre ar programm europat INTERREG Frañs-Mor-Breizh-Bro-Saoz e-pad tri vloaz.\nUr Raktres, 4 mirva biosfer\nAr raktres a zo ennañ pevar mirva biosfer deus takad treuz Mor Breizh, daou deus Bro Saoz (North Devon ha Brighton ha Lewes Down) ha daou e Frañs (geun Audomarois hag inizi ha mor an Hirwazh).\nMa vez sammet an holl douristed er 4 mirva, an niver a ya ouzhpenn 20 million a dud bep bloaz, daoust d’an holl diforc’hioù a vez etrezo. Ar mirvaoù a zo boutin etrezo an hevelep dalc’hoù : lec’hioù touristel ‘zo a vez re a dud enno, reoù all re nebeut, diwar-se e c’houzañvont gwaskoù disheñvel a-berzh an dud. Lod deus al lec’hioù a zo breskoc’h eget ar re all.\nPadal, pep mirva a zo ennañ peadra evit liessaat an doareoù da gaout un tañva deus ar gladoù lec’hel.\nKaout un endro hag un ekonomiezh yac’h a c’hell sikour da sachañ war an douristed. Set’ aze palioù a zoare evit an annezidi. Evit gellout tizhout ar palioù-mañ eo bet savet ur patrom nevez evit an diorren touristel a vez graet bio-sevenadurel anezhañ.\nAr meizad-mañ a zo diazezet war an touristerezh padus hag e klask diorren arnodoù touristel nevez a zalc’h kont deus al liammoù a zo etre an den hag an natur hag ar boazamantoù sevenadurel en ur grennaat war ar skogoù fall evit an endro.\nAn touristerezh bio-sevenadurel a zo e bal ingalañ ar red rouristel war lec’hioù termennet en a-raok, ‘benn krennaat gwask an douristed war an tachennadoù bresk. Ar touristerezh bio-sevenadurel a glask lakaat an douristed hag an oberourien lec’hel da gemer perzh evit brudañ gladoù naturel ha sevenadurel an tachennadoù-se.\nPetra ‘vez graet ?\nAr pevar mirva biosfer, asambles gant ajañs Touristerezh departamant Pas-de-Calais ha skol-veur Exeter a ziorren an doare nevezus da welet an touristerezh padus abaoe miz Gwengolo 2018 gant teir oberenn :\nAn hini gentañ a zo he fal gwareziñ ha brudañ al lec’hiennoù natur dre verañ monedone an douristed war al lec’hioù ha war ar bloavezh. Evit pep mirva e vo savet ur steuñvenn terkañ ha displegañ.\nAn eil a glask reiñ c’hoant d’ar bourchaserien douristel lec’hel kregiñ gant kinnigoù ha produioù touristerezh nevez bio-savadurel. Ur rouedad eko-oberourien a vo savet.\nAn trede a aotre ar mirvaoù biosfer da saveteiñ glad, chemedoù hag an endro bevañ en ur ginnig d’an douristed arnodiñ pleustroù o toujañ an endro hag istor al lec’h. Kempennadoù ha servijoù stur bio-sevenadurel a vo savet.\nBudjed : 4295 049€ gant enno 2 963 584 € diwar ar FEDER


Koc’hu ar Faoued (Morbihan) | Becedia\nUnan eus brasañ koc’huioù Breizh eo hini ar Faoued : 940 m2 (50,00 m x 18,80 m) eo e c’horread ha 10m a-us d’al leur emañ kein e doenn.\nTesteniekaet eo adalek 1542. Savet e oa bet gant mestr ar vro « Yvon de Boutteville, nobl ha galloudus, aotrou ar Faoued, Barregan, Kêrjehan ha beskont Quoctquennan ». Ken ledan eo ar blasenn e lec’h ma oa bet savet ken e teuas da vezañ ur foarlec’h hag a zesache muioc’h a c’hounid c’hoazh e arc’hoù an aotrou, mestr war al lec’h.\nDiskouez a ra ar c’hoc’hu-mañ pegen galloudus e oa an tiegezh Bouteville er XVIvet kantved. D’ar merc’her e oa ar marc’had er c’hoc’hu. Foarioù a veze nav gwech ar bloaz betek ar XVIIvet kantved ha pevarzek gwech ar bloaz goude-se betek dibenn ar Renad kozh.\nTaolennet eo bet ar foarioù hag ar marc’hadoù bras-se, aet da get hiviziken, gant meur a livour bet o chom er Faoued e derou an XXvet kantved (Arthur Midy, Henri Barnouin, Fernand Le Gout-Gérard).\nMeur a berzh kaer zo d’ar mod m’eo savet koc’hu ar Faoued : e gloc’hdi, e kreiz kein an doenn, eizh kostez dezhañ ha stumm un ognonenn d’e veg uhelañ ; kolonennoù mod an Henamzer diazezet war bep a arc’h, o souten koubloù ar framm ; toennigoù beskellet-kaer war dorojoù ar c’hostezioù ha reoù all a-chaol war ar penn-dorojoù.\nKentañ koc’hu Breizh bet lakaet war roll ar savadurioù istorel (18 a viz Mae 1914) eo hini ar Faoued, d’ur c’houlz ma oa ar savadurioù bras diwezhañ o framm-prenn en arvar c’hoazh. Un dek bennak eus ar pemzek a oa dioute c’hoazh d’ar c’houlz-se a zo bet diskaret abaoe. Pa ne oa nemet rivinoù dioutañ, koulz lâret, e dibenn an XVIIIvet kantved eo bet saveteet ar c’hoc’hu gant Kuzul-kêr ar Faoued en doa prenet anezhañ e 1815 ha kaset labourioù bras war e framm (postoù ha koubloù) etre 1849 ha 1867 evit e solutaat hag e serriñ ouzh ar glaveier.


Pajenn:Cadoret - Yan ar burzudou, 1912.djvu/4 - Wikimammenn\nPajenn:Cadoret - Yan ar burzudou, 1912.djvu/4\n— « Kreiste dija ! emean en eur dapout e vontr… Sell, n’eo ’met dek eur hanter. Petra ’zo arru gant ar zakrist hirie ’ta ? Ha pesort soniri ! Moarvat, evelkent, n’eus ket\ngraet a vadeiant hep beleg. »\nAdtapet diwar « https://br.wikisource.org/w/index.php?title=Pajenn:Cadoret_-_Yan_ar_burzudou,_1912.djvu/4&oldid=103030 »\nKemmoù diwezhañ degaset d'ar bajenn-mañ d'an 13 Mez 2017, da 16:47.


Emañ al lenn Vänern e mervent Sveden\nAl lenn Vänern zo ul lenn e kreisteiz Sveden. Gant he gorread 5 655 km² ez eo Vänern al lenn vrasañ e Sveden, hag an trede lenn vrasañ en Europa. Emañ etre rannvroioù istorel Götaland ha Svealand, rannet etre proviñsoù Västergötland, Dalsland ha Värmland.\nStummet e oa bet al lenn e-pad oadvezh diwezhañ ar skorn, war-dro 10 000 bloaz zo. 106 metr eo he donder muiañ. En em deurel a ra ar stêr Klarälven enni, e tu an hanternoz, e-kichen Karlstad. En tu all emañ ar stêr Göta älv o liammañ al lenn ouzh ar mor (Kattegat). Pouezus eo ar pesketa e korn-bro al lenn, ken evel obererezh kenwerzhel ken evel dudi evit touristed.\nAdtapet diwar « https://br.wikipedia.org/w/index.php?title=Vänern&oldid=1479919 »\nKemmoù diwezhañ degaset d'ar bajenn-mañ d'an 4 Ebr 2013, da 22:21.


Seziz Cádiz - Wikipedia\nSeziz Cádiz a c'hoarvezas etre 1810 ha 1812, e-pad Brezel Dizalc'hiezh Spagn. Gronnet e voe kêr Cádiz gant armeoù gall e-pad ouzhpenn daou vloaz, adalek ar 5 a viz C'hwevrer 1810 betek ar 24 a viz Eost 1812.\nCádiz e 1812, da vare Seziz Cádiz.\nMonumant e Cádiz d'ar Breujoù bodet eno da goulz ar seziz.\nDre ma oa bet aloubet kêr Madrid d'an 23 a viz Meurzh 1808, e oa repuet ar gouarnamant spagnol e San Fernando (e-tal Cádiz), hag arsailhet e voe an div gêr gant tri-ugent mil soudard gall dindan urzhioù ar marechal Claude Victor, e-pad Brezel Dizalc'hiezh Spagn.\nDifennet e oa kêr gant daou vil soudard spagnol, hag a voe sikouret goude gant dek mil all, ha gant soudarded saoz, renet gant Thomas Graham, ha portugalat.\nEl asedio (2010, Alfaguara). Romant diwar-benn Seziz Cádiz gant Arturo Pérez-Reverte.\nAdtapet diwar « https://br.wikipedia.org/w/index.php?title=Seziz_Cádiz&oldid=1894928 »\nDernière modification le 12 C'hwe 2021, à 16:12\nKemmoù diwezhañ degaset d'ar bajenn-mañ d'an 12 C'hwe 2021, da 16:12.


Lizherenneg etruskek - Wikipedia\nAl lizherenneg etruskek a zo ul lizherenneg hiziv chomet dizuz bet implijet en Henamzer evit skrivañ an etruskeg bet diorroet diwar skouer lizherenneg c'hresianek ar c'hornôg. Levezonet e oa bet al lizherenneg latin gant al lizherenneg etruskek.\nAn daolenn Marsiliana, a dehoù da gleiz: ABGDEVZHΘIKLMN[Ξ]OPŚQRSTUXΦΨ\nAn daolenn Marsiliana a zo anezhi an destenn-skrid kentañ bet kavet oc’h implijout al lizherenneg etruskek (tro-dro da 700 a-raok ar marevezh voutin). Warnañ e vez kavet c’hoazh al lizherenn bremañ diamzeret san ha qoppa met n'eo a ket bet diorroet c’hoazh al lizherenn omega.\nAl lizherenneg etruskek keñver-ouzh-keñver gant lizherenneg gresianeg ar c’hornog\nMenel digemm a reas al lizherenneg etruskek betek 600 a-raok ar varevezh voutin ha skrivet e veze ken alies a gleiz da dehoù hag er c’hontrol. Adalek ar poent-se avat e krogas da gemmañ o heuliañ kemmoù fonologek an etruskeg.. Daou c’hant vloaz war-lerc’h e veze skrivet kaze atav a gleiz da dehoù oc’h implijout an 20 lizherenn-mañ:\nKrouet e oa bet ul lizherenn nevez, evit ober diouzh ar son [f] e lec’h FH. Ne veze ket implijet ken na B na D oc’h ober kentoc’h gant P ha T nemetken, hag ober a raed gant G pe C e lec’h K ha U e lec’h O. Silabennek e oa deuet da vezañ e gwirionez al lizherennoù C, K ha Q d’ar mare-se dre ma vezent lennet CE, KA ha QU.\nImplijet e oa bet al lizherenneg klasel-se betek an Eil Kantved a-raok ar varevezh voutin, m'ac'h eas an etruskeg da get.\n.htm Al lizherenneg etruskek (Omniglot)\n.html Al lizherenneg etruskek\nAdtapet diwar « https://br.wikipedia.org/w/index.php?title=Lizherenneg_etruskek&oldid=1897091 »\nKemmoù diwezhañ degaset d'ar bajenn-mañ d'an 6 Meu 2021, da 13:36.


Belem - Wikipedia\nAr Belem er-maez d'ar Gerveur e 2008.\nAr Belem o tont e porzh Baiona e 2006.\nAr Belem ouzh ar c'hae e Bourdel e 2007.\nAr Belem dindan ar pont Gustave-Flaubert, e Rouen e 2007.\nPennadoù Belém ha Belén zo ivez.\nBelem eo anv al lestr teirgwern a voe savet e Naoned da vont betek Belém do Pará, e Brazil, e dibenn an XIXvet kantved. Bez' ez eo ar Belem (1896) an teirgwern diwezhañ e Bro-C'hall, an hini koshañ en Europa e stad vat a-walc'h da vont war vor hag an eil lestr-dre-lien brasañ a zo c'hoazh er Frañs. Bet eo implijet kalz e-kostez an Antilhez. Gwerzhet e voe da Saozon, Sir Arthur Guinness, da Italianed ha da C'hallaoued adarre a-benn ar fin. Implijet e voe evel lestr-samm. Adkempennet e voe goude da bourmen tud. Adkavet e voe e foñs lenn-vor Venezia e fin ar bloavezhioù 1970 en ur stad fall-spontus. Ur c'hef-diazez a zo bet savet gant sikour ur bank brudet a-benn adprenañ hag adkempenn al lestr. Implijet e vez bremañ d'ober aocherezh, da bourmen tud, da zeskiñ merdeiñ dezho, da aozañ stajoù hag alies evel lestr diskouez e bodadegoù meur ar bageerezh giz-gwechall (Rouen, Brest...).\nRummet eo bet ar Belem e-touez ar monumantoù istorel abaoe ar 27 a viz C'hwevrer 1984.\nE-kerzh an hañv 2008 e oa bet ar "Belem" e porzh Montreal goude bezañ paouezet e Kêr-Gebek e-kreiz gouelioù 400 vloaz krouidigezh ar gêr-se gant Samuel de Champlain e 1608. Bretoned ar vro-hont a oa eno evit ober degemer mat d'ar vartoloded.\nAdtapet diwar « https://br.wikipedia.org/w/index.php?title=Belem&oldid=1456134 »\nKemmoù diwezhañ degaset d'ar bajenn-mañ d'an 3 Ebr 2013, da 05:13.